text:
Imperador Tony manda mensage:
”Kenha k flou ma kriolu ka ta kaba?
Kriolu sa morri segundo a segundo, minuto a minuto, horas a horas i dias a dias! Kriolu sa morri poku a poku ( sa ser um processo lentu i sa passa despercebido) i di li uns tempo kriolu ta kaba na Cabo-Verde i kulpa é ka so d governo, mas és tem 70% de culpa i 10% de culpa é d imigrantes i kelotu 15% é d meio de comunicaçom i 5% é d proprio populaçom!
Na kel 15% k ta parci poku mas ka é, pmd comunicaçom tem grande impacto na sociedade i oras k bu bai djobi kuse k bu ta passa na comuniçom d Cv, bu ta odja Novela em Brasileru, musicas (kuduro d angola i kizomba, rap em ingles), noticias sobre Portugal i sobre Cv tudo em portugues, reportagens e programas i entretenimento munte em portugues! Sem munte alguem sabe é sa ser Bombardiadu ku 4 forma d fala d Portugues, u k é ka nada bom pa proprio pessoa, pmd isso ta afecta txeu manera d é expressa, sem el proprio e sabi i oras k isso é td k bu ta odja, bu tendencia e cópia i oras k tem munte informaçom é dificil sabel giril d um forma dretu, pmd sabi aproveita o importante di supérfluo, é complikado! Rap como sta na moda munte ta prefire obi rap merkanu, u k é ka nada bom, pmd kada vez k bu ta obil bu ta tenta prendi um palavra pa bu usal na sociedad, oras k bu usa kel palavra durante txeu tempo, é ta torna rotina i oras ke torna rotina, é ta torna habito i oras ke torna habito, é ta torna um kusa fixo i oras ke torna un kusa fixo, dificil e torna tral!
Pa ka piora td, oras ki guentis flou ma televison meh so iluson, ta bem imigrantes ki ta transmitiu mesmo imagem ki televison i isso ta das um determinado poder sobre kenha k sta na terra i ta lebas a contribui ku sés 10% na kaba ku lingua! Muntes ka sabi, ma si nu pára um koxi pa nu pensa nu ta odja ma imigrantes tem txeu influencia i poder sobre kenha k sta na terra, pmd conscientemente i inconscientemente kenha k sta na terra ta pensa ma kenha k sta fora ma sta talvez midjor k kenha k sta na terra, ou até propi ma sabi mas k kenha k sta na terra i oras kes txiga ku sés lingua moda, ingles, frances, portugues pa txeu ka xinte inferior é ta tenta iguala ku imigrantes na fala lingua k imigrantes bai kol i na momento ké fazi isso e la ki dje komeça ku perdi.
Sobre populaçom nka ta fla bem més tem culpa, mas sim mera culpa, u k ta dexas ku um bocadinho d liberdade a ka fazi errado, mas ninguem hoje em dia ka kre ser diferente mas tb es ka kre ser igual, u k ta dexas um bocadinho confuso pmd es ta fika na meio! Nu sa vive na um sociedade i oras k nu sa vive na sociedade nu ta fazi d td pa nu encaixa i adapta a sociedade i txeu bez isso ta contribui na perca d nós valor i principio, oras k nu ka konxi nós historia nós tendencia e vive presente! Kriolu d Cabo-Verde si bu bai djobel dretu bu ta odja meh um mistura d kriolu d Guiné i d portugues mas cada dia e sa fika mas aportuguesada. E so volta um poku na tempo nem ka txeu i pergunta bu kabeça mesmo mod k Cidade d Praia construído! Praia konstruido ku bazi na alguem k vive na estrangeru mas koncretamente na Portugal, oras k alguem ta vive na Portugal si kriolu automaticamente ta perdi valor i ta torna cada vez mas aportuguesada i oras kés bai cv kes odja alguem ta fala kel kriolu ta sual um linguagem bruto na ouvido i como e bem d estrangeru kés alguem k sta na terra ta tenta copia si manera d fala, pmd é ta pensa ma suposto imigrante meh mas civilizado i ma tem um linguagem mas edukado!
Oras k passa txeu tempo kel linguagem ta fika komun na sociedade i oras k fika komum na praia pod fla ma keslotu linguagem nenhum ka tem “valor” i nta fla isso ku base nisso, por exemplo na praia ta fladu “ comé” i na fora ta fladu “kumi” i na praia és ta fla comé pmd és tra kel expressom la d “comeste” em portugues i kriolu é um lingua baseado na “i” nom na “é” i si bu pára pa bu pensa bu ta odja ma bu ta fla “mintira” nom “mentira” , bu ta fla “didicado” nom “dedicado” i antigamente alguem pa reza ta fla “ nta pidi Nhor Dés na Céu” ku tempo bem fika “ nta pidi Diós na Céu” otu ta fla “ nta pidi Deus na Céu” ku isso nkre mostrou ma kriolu e baseado na “i” pmd bu ta fla “pidi” nom “pedir” i ti propi nome d “Dios” muda i kriolu tb é basiado na “b” nom na “v” pmd alguem d praia ta fla “vergonha” mas alguem d fora ta fla “burgonha” i si bu pensa dretu bu ta odja ma ta fladu “bai pa casa” nom “vai a casa”!
Alguem d fora oras ki txiga dentu praia ki komeça ku usa kes expressom k ka ta usado na praia logo alguem d proprio praia ta txomás d fora ku intençom d inferioriza guentis d fora i oras kes bai compara praia ku fora, es ta odja ma praia sta mas desenvolvido ki keslotu parti d cv (u kés ta pensa ma ta das um certo poder sobre keslotu alguem). Problema d txeu Cabo-verdiano é ka sabi kuse ké cultura i valor k um lingua tem i és ta iludi txeu ku desenvolvimento mas u kés ka sabi é k historia i identidade k ta difininu! Guentis d fora ta dexa abala txeu ku isso i como é ka ta kre xinte inferior e ta dexa d fala kes lingua ke ta usaba antis, ku tempo e ta xinte meh dje “adapta” i ta bira ta fala cima guentis d praia, dpx ta torna um kusa fixo i dpx oras ké bai fora e ta leba kel linguaguem i kel habito djunto kol i isso ta fazi com k nu ta perdi kriolu dum bez.
Nsabi ma lingua ku tempo ta sufri alterçom mas e ka um grande alteraçom i ta leba txeu tempo pa isso kontice, mas si nu pergunta nós avó ou bisavo sés ta intendi td kusa k jovens d hoje em dia ta fala provavelmente e ta respondeu ma jovens sta perdido i ma na sés tempo é ka era si k ta faladu kriolu i ma nós e só influenciadu dmas. Oras k nu fika bedju nu ta bem fala mesmo kusa k guentis grandi flaba nós pmd é fachi i simples vive sem kulpa si bu pod poi riba d otu alguem pmd ta fikou mas lebi d vive mas nu ta skeci ma nós juventudi nada nu ka fazeba tb pa mante nós kriolu. Jovens i nau só dja sta na hora d manti kriolu, dja sta na hora d ixige estadu pa isso pmd si nau nós fidju ou nós neto ka ta sabi nós e kenha!
Portugal – portugues;
Espanha – espanhol;
França – frances,
Inglaterra – ingles;
Alemanha – alemao;
agoh Cabo-Verde???????
É la k ta bem entra nós Governo k em vez d es protegenu i kria um eskudo protetor sobre nós lingua nada ka sa fazedu pmd es ta prifiri gasta dinheru na inxina guentis ingles, frances, espanhol, portugues, latim em vez inviste na nós proprio lingua pmd e isso k td país ta fazi, mas kre es pensa ma Cabo verde deve ser Dubai mas isso sta totalmente errado! Td alguem sabi ma chineses sta txeu na Cabo verde i oras kes tem sés fidju es ta manda escola i na escola pa um cabo verdiano i um chines comprendi cumpanheru tem k ser em portugues i como kriolu td dia sa sufri grande abatimento ku linguas d estrangeru pmd nu sa vive na era d informaçom, dentu cabo verde povo ta bira ka ta intendi kumpanheru pmd e lingua txeu dmas pa um pais pikinote! La goh nu ta perdi nós identidade dum bez pmd kada bez ki nu ta fala linguas d estrangero nós tendencia e relaciona ku kel certo país i isso ta afastanu txeu d afrika.
Provavelmente oras k um branco perguntou kuse ké kriolu bu ta respondel meh um dialecto k ta faladu na Cabo-verde mas u k bu ka sabi é k dialecto é apenas um expressom k es branco é ta usa pa inferioriza i discrimina nós lingua pmd kriolu tb e um lingua i dja sta na hora d governo oficializa lingua antis d nu perdi td! I kenha k kre compara Cabo-Verde i Angola é so konxi realidade antis d fala atoa pmd pa kenha k ka sabi i ta pensa ma sabi angola tem munte “dialecto” sim, mas kenha k ta fala kes suposto “dialectos”?? Guentis bedjus!!!! Jovens ka inxinadu i es ka tem kulpa, es perdi isso i mi nka kre pa isso kontice ku CV!”
Textu by Imperador Tony
**Poi bu OPINION…KOMENTA


c: text/html

text:
Prende más
1. JEOVÁ
Nómi di Deus é Jeová i el ta siginifika “El ta faze kontise.” Jeová é Deus Tudu-Poderozu. É el ki faze tudu kuza. El ten puder di faze kalker kuza ki el krê.
Na língua ebraiku, es ta skrebeba nómi di Deus ku kuatu létra ki ta reprizentadu pa kes létra YHWH ô JHVH. Nómi di Deus ta parse na kes testu orijinal di Bíblia na língua ebraiku uns 7 mil bês. Pesoas di mundu interu ta uza nómi di Deus di maneras diferenti, i es ta fla-l di akordu ku ses língua.
2. BÍBLIA ‘BEN DI DEUS’
Autor di Bíblia é Deus, má el uza ómis pa skrebe-l. É sima si bu avó pidi-u pa bu skrebe-l un karta. Kel karta é di bu avó. Di mésmu manera, Deus uza se spritu santu pa gia kes skritor di Bíblia pa skrebe se pensamentus. Spritu santu di Deus gia-s di monti manera. Alvês el pô-s ta ten vizon ô ta sunha sobri kes kuza ki es ta ben skrebeba dipôs.
3. PRINSÍPIUS
Prinsípius é ensinus di Bíblia ki ta djuda-nu toma bons disizon. Pur izénplu, kel prinsípiu ki ta fla: ‘Kolega ku algen mariadu ta straga bons konportamentu’, ta inxina-nu ma nu pode faze kuzas dretu si nu kolega ku algen dretu ô nu pode faze kuzas mariadu si nu kolega ku algen mariadu. (1 Coríntios 15:33) I tanbê kel otu prinsípiu ki ta fla: ‘É kel ki algen símia, kel ki el ta kodje’, ta inxina-nu ma nu ka ta pode skapa di rezultadu di kuzas ki nu ta faze. — Gálatas 6:7.
4. PROFESIA
Profesia é un mensaji di Deus. Pode ser un splikason di vontadi di Deus, ensinu sobri maneras di konporta, un lei ô un julgamentu. Tanbê, el pode ser un mensaji di kuzas ki sta ta ben kontise na futuru. Na Bíblia ten txeu profesia ki dja kunpri.
5. PROFESIAS SOBRI MISÍAS
Na Bíblia ten txeu profesia sobri Misías ki kunpri na Jizus. Djobe kuadru “ Profesias sobri Misías.”
▸ Kapítlu 2, parágrafu 17, nóta di rodapé
6. VONTADI DI JEOVÁ PA TÉRA
Jeová faze Téra pa ser un paraízu pa umanus ki ta ama-l mora na el. Se vontadi ka muda. Ka ta dura, el ta ben kaba ku tudu maldadi i el ta ben da se povu vida pa tudu ténpu.
7. SATANÁS, KI TANBÊ TA TXOMADU DIABU
Satanás é kel primeru anju ki rabela kóntra Deus. Satanás ta siginifika ‘opozitor’ ô algen ki ta fika kóntra otu algen. El ta txomadu si pamodi el ta luta kóntra Jeová. Tanbê el ta txomadu Diabu ki krê fla ‘algen ki ta labanta alébi’ ô algen ki ta konta mintira pa prujudika otu algen. El ta txomadu si pamodi el labanta Jeová alébi i el ta ngana pesoas.
8. ANJUS
Jeová faze anjus txeu ténpu antis di el faze Téra. Es fazedu pa vive na Séu. Ten más di 100 milhon di anju. (Daniel 7:10) Anjus é ka igual ku kunpanheru. Kada un di es ten ses nómi i ses manera di ser. Anjus ki é lial é umildi i es ka ta seta pa umanus adora-s. Ten anjus ki ten más responsabilidadi ki kes otu. Es ta mandadu faze txeu tipu di trabadju. Pur izénplu, alguns di es ta sirbi pértu di tronu di Jeová, otus ta leba mensaji di Jeová. Tanbê es ta proteje i es ta orienta kes algen ki ta sirbi Jeová li na Téra. Alén di kel-li, es ta aplika julgamentus ki Deus manda-s i es ta djuda na trabadju di pregason. (Salmo 34:7; Apocalipse 14:6; 22:8, 9) Na futuru, es ta ben sta ku Jizus na géra di Armajedon. — Apocalipse 16:14, 16; 19:14, 15.
9. PEKADU
Pekadu é tudu kel ki nu ta pensa, ki nu ta xinti ô ki nu ta faze kóntra vontadi di Deus. Deus da-nu lei i prinsípius ki ta djuda-nu ivita faze kuzas mariadu, pamodi pekadu ta prujudika nos amizadi ku el. Na komésu, Jeová faze tudu kuza perfetu. Má kantu ki Adon ku Eva skodje ka obi ku el, es peka, i es dexa di ser perfetu. Es bira bédju i dipôs es móre. Nos tanbê nu ta bira bédju i nu ta móre pamodi pekadu ki nu erda di Adon ku Eva.
10. ARMAJEDON
Armajedon é géra di Deus pa kaba ku mundu di Satanás i ku tudu maldadi.
11. REINU DI DEUS
Reinu di Deus é un govérnu ki Deus kria na Séu. Jizus dja sta ta governa kómu Rei. Na futuru Jeová ta ben uza Reinu pa kaba ku tudu maldadi. Reinu di Deus ta ben governa Téra interu.
12. JIZUS KRISTU
Deus faze Jizus primeru, dipôs el faze tudu otus kuza. Jeová manda Jizus pa Téra pa ben móre pa nos. Dipôs ki Jizus matadu, Jeová resusita-l. Gósi Jizus sta ta governa na Séu. El é Rei di Reinu di Deus.
13. PROFESIA DI 70 SIMANA
Bíblia dja flaba na ki ténpu ki Misías ta parseba. Ta sérba na fin di un ténpu ki ta txomadu 69 simana ki kumesa na anu 455 antis di Jizus i el ta findaba na anu 29.
Modi ki nu sabe ma kes 69 simana ta findaba na anu 29? Kes 69 simana kumesa na anu 455 antis di Jizus, kantu Neemias volta pa Jiruzalen pa ba konpo sidadi. (Daniel 9:25; Neemias 2:1, 5-8) Dipôs di kel anu li é sô nu konta kes 69 simana. Un simana ten 7 dia. Má na profesia kada dia bale un anu, pamodi Bíblia ta fla: ‘Un anu pa kada dia’. (Números 14:34; Ezequiel 4:6) Nton, si kada simana bale 7 anu, pa nu sabe kantu anu ta pasaba ti ki Misías txiga nu ten ki faze kónta di 69 x 7. Kel-li ta da 483 anu. Si nu konta 483 anu désdi 455 A. J. nu ta txiga na anu 29. É na kel anu li ki Jizus batiza i el bira Misías. — Lucas 3:1, 2, 21, 22.
Es mésmu profesia ta papiaba di más un simana alén di kes 69. Na kel últimu simana, na anu 33, Misías ta sérba mortu. I na fin di es simana, na anu 36 D.J., notísias sábi di Reinu di Deus, ki antis éra sô pa kes judeu, ta kumesaba ta ser pregadu pa pesoas di otus nason. — Daniel 9:24-27.
14. ENSINU FALSU DI TRINDADI
Bíblia ta inxina ma Jeová Deus é Kriador. El faze Jizus antis di kalker otu kuza. (Colossenses 1:15, 16) Jizus é ka Deus Tudu-Poderozu. Nunka el ka fla ma el é sima Deus. Envês di kel-li el fla: ‘Nha Pai é más grandi ki mi.’ (João 14:28; 1 Coríntios 15:28) Má alguns relijion ta inxina Trindadi. Es ta fla ma Deus é três pesoa na un sô: Pai, Fidju i spritu santu. Palavra “Trindadi” ka sta na Bíblia. El é un ensinu falsu.
Spritu santu é ka un algen, el é forsa di Deus ki nu ka ta odja. El ta uza es forsa pa faze se vontadi. Pur izénplu, Bíblia ta fla ma kes primeru kriston ‘fika xeiu di spritu santu’. I tanbê Jeová fla: ‘N ta baza nha spritu riba tudu algen.’ — Atus 2:1-4, 17, BPK.
15. KRUS
Pamodi ki kristons verdaderu ka ta uza krus pa es adora Deus?
Pa txeu ténpu relijions falsu uza krus na ses adorason. Na ténpu antigu, es ta uzaba krus pa adora naturéza ô kuzas ki Deus faze i na adorason falsu ki ta nvolveba séksu. Mésmu 300 anu dipôs di mórti di Jizus, kes sigidor verdaderu di Jizus Kristu ka ta uzaba krus na ses adorason. Txeu ténpu dipôs, Constantino ki éra un inperador di Roma, manda pa uza krus kómu sinblu di relijion kriston. Krus bira ta uzadu pa pode traze más algen pa relijion kriston. Má krus ka tinha nada aver ku Jizus Kristu. Nova Enciclopédia Católica na inglês ta splika: ‘Nu ta atxa krus na kes kultura ki ta izistiba antis di Kristu i dipôs di Kristu.
Jizus ka móre na krus. Palavra gregu ki traduzidu pa ‘krus’ siginifika un ‘pósti’, un ‘tronku’ ô un ‘arvi’. A Bíblia Companheira na inglês ta fla: ‘Ka ten nada na gregu [Novu Testamentu] ki ta mostra ma uzadu dôs padás di madera kruzadu’. Jizus móre pregadu na un pósti.
Jeová ka krê pa nu uza ninhun tipu di imaji pa nu adora-l. — Êxodo 20:4, 5; 1 Coríntios 10:14.
16. KOMEMORASON
Jizus manda se disiplus pa komemora se mórti. Es ta faze-l tudu anu na dia 14 di mês di nizan, na mésmu data ki israelitas ta komemoraba Páskua. Pon ku vinhu ki ta reprizenta korpu i sangi di Jizus ta pasadu pa tudu algen ki sta na Komemorason. Sô kes algen ki ta ba governa ku Jizus na Séu ki ta kume kel pon i ta bebe kel vinhu. Kes algen ki ten speransa di vive pa tudu ténpu li na Téra, ka ta kume kel pon nen es ka ta bebe kel vinhu. Má es ta sisti kel Komemorason pamodi es ta da valor pa kuza ki Jizus faze pa nos.
17. ALMA
Na Tradução do Novo Mundo na inglês palavra alma ta siginifika: (1) algen, (2) animal, ô (3) vida di un algen ô di un animal. Odja alguns izénplu:
Algen. Bíblia ta fla: ‘Na ténpu di Nué . . . poku algen, ô 8 alma, skapa di agu’. (1 Pedro 3:20) Na kel testu li palavra alma ta siginifika algen: Nué ku se mudjer, se três fidju i kes três mudjer di se fidjus.
Animal. ‘Deus fla: ‘N krê pa agu fika xeiu di kriaturas [ô ‘almas’] bibu, i pa kriaturas ki ta bua, bua pa riba di Téra, na meiu di Séu.’ Dipôs Deus fla: ‘N krê pa Téra intxi di kriaturas [ô ‘almas’] bibu, kada un di se tipu: animal di kaza, animal ki ta rasta i animal brabu di Téra, kada un di se tipu.’ I kontise si.’ — Génesis 1:20, 24, nóta.
Vida di un algen ô di un animal. Jeová fla Muizes: ‘Tudu kes ómi ki staba bu tras pa mata-u [‘ki staba tras di bu alma’] dja ká móre.’ (Êxodo 4:19, nóta) Kantu Jizus staba na Téra el fla: ‘Ami é bon pastor, un bon pastor ta da se vida [ô ‘alma’] pa se ovelhas.’ — João 10:11, nóta.
Alén di kel-li, óras ki un algen ta faze un kuza di ‘tudu alma’, kel-li krê fla ma kel algen ta faze tudu kel ki el pode i di bon vondadi. (Mateus 22:37; Deuteronómio 6:5) Palavra alma tanbê pode ser uzadu pa fala di un dizeju ô pititi di un algen ô di un animal. Un algen mortu ô un korpu mortu pode txomadu di alma mortu. — Números 6:6; Provérbios 23:2; Isaías 56:11; Ageu 2:13.
18. SPRITU
Kes palavra na língua ebraiku i na língua gregu ki traduzidu pa “spritu” na Tradução do Novo Mundo, na inglês, ta siginifika kuzas diferenti. Má sénpri el krê fla un kuza ki nu ka ta pode odja, sima béntu, ô ar ki umanus ô animal ta respira. Kes palavra na língua ebraiku i na língua gregu tanbê pode uzadu pa fala di anjus i spritu santu ki é forsa di Deus. Bíblia ka ta inxina ma algun kuza ta sai di déntu nos i ta kontínua ta vive na un otu lugar óras ki un algen móre. — Êxodo 35:21; Salmo 104:29; Mateus 12:43; Lucas 11:13.
19. GEENA
Geena é nómi di un rubera ki ta fikaba pértu di Jiruzalen undi ki es ta kemaba lixu. Ka ten ninhun próva ki ta mostra ma na ténpu di Jizus es ta uzaba kel lugar pa torturaba ô pa kemaba algen ô animal bibu. Nton, Geena é ka un lugar ki nu ka ta odja na undi ki ta kemadu ô torturadu pesoas ki dja móre pa tudu ténpu. Kantu Jizus papiaba di kes algen ki ta botadu na Geena, el sta ta falaba di distruison konplétu. — Mateus 5:22; 10:28.
20. ORASON DI PAI-NOSSO
É kel orason ki Jizus faze pa inxina se disiplus modi ki es debe ora. Pur izénplu, odja modi ki Jizus inxina-nu ora:
‘Pa bu nómi ser santifikadu’
Nu ta faze orason pa Jeová linpa se nómi di tudu mintiras. Asi tudu algen na Séu i na Téra ta ben ruspeta i onra nómi di Deus.
‘Faze bu Reinu ben’
Nu ta faze orason pa govérnu di Deus kaba ku es mundu mau di Satanás, pa governa Téra interu i pa faze Téra bira un paraízu.
‘Pa bu vontadi fazedu na Téra’
Nu ta ora pa vontadi di Deus fazedu na Téra. Asi kes algen ki ta obi ku el pode vive pa tudu ténpu na Paraízu sima Deus kreba désdi komésu.
21. RESGATI
Jeová da resgati pa salva umanus di pekadu i di mórti. Resgati é un présu ki mesteda pa kunpra di vólta kel vida perfetu ki primeru ómi Adon perde. I tanbê pa rekupera amizadi di umanus ku Jeová ki straga. Deus manda Jizus pa Téra pa ben móre pa tudu pekadoris. Pamodi mórti di Jizus, tudu algen ten xansi di bira perfetu i di vive pa tudu ténpu.
22. PAMODI KI ANU DI 1914 É REI DI INPORTANTI?
Profesia ki sta na livru di Daniel, kapítlu 4, ta mostra-nu ma Reinu de Deus ta kumesaba ta governa na anu di 1914..
Profesia: Jeová da Rei Nabucodonosor un sonhu sobri un arvi grandi ki kortadu. Na kel sonhu podu un sintu di féru ku kóbri na toku di kel arvi. Kel-li éra pa ka dexaba el kria pa ‘séti ténpu’. Dipôs ki tradu sintu, arvi ta kriaba otu bês. — Daniel 4:1, 10-16.
Kuzê ki kel profesia ta siginifika pa nos: Kel arvi ta reprizenta govérnu di Deus. Duránti monti ténpu Jeová uza reis na Jiruzalen pa governa nason di Israel. (1 Crónicas 29:23) Má kes rei dexa di ser fiel pa Deus i ses govérnu finda. Jiruzalen distruídu na anu 607 A.J. É na kel anu la ki kumesa kes ‘séti ténpu.’ (2 Reis 25:1, 8-10; Ezequiel 21:25-27) Jizus fla: ‘Kes nason ta ben piza Jiruzalen ti ki kaba kel ténpu markadu pa nasons.’ Kantu Jizus fla kel-li el sta ta papiaba di kes ‘séti ténpu’. (Lucas 21:24) Má kes ‘séti ténpu’ ka finda kantu ki Jizus staba na Téra. Jeová fla ma el ta skodjeba un Rei na fin di kes ‘séti ténpu’. Jizus skodjedu pa ser Rei i se govérnu ta ben traze txeu kuza sábi pa povu di Deus na mundu interu i pa tudu ténpu. — Lucas 1:30-33.
Modi ki kunpri kes ‘séti ténpu’: Kes ‘séti ténpu’ dura 2.520 anu. Si nu konta 2.520 anu désdi 607 A.J. nu ta txiga na anu 1914. Na anu di 1914 Jeová faze Jizus bira Rei di Reinu di Deus na Séu.
Modi ki nu txiga es konkluzon? Bíblia ta fla ma três ténpu i meiu ta da 1.260 dia. (Apocalipse 12:6, 14) Nton, ‘séti ténpu’ é dobru di 1.260 dia, ki ta da 2.520 dia. Asi 2.520 dia ta bale 2.520 anu, pamodi na profesia sobri govérnu Bíblia ta fla: ‘Un dia pa un anu.’ — Números 14:34; Ezequiel 4:6.
23. MIGUEL, XÉFI DI ANJUS
Bíblia ta fala sô di un xéfi di anjus, i se nómi é Miguel. — Daniel 12:1; Judas 9.
Miguel é kel Xéfi di anjus di Deus. Bíblia ta fla na Apocalipse 12:7: ‘Miguel ku se anjus géra kóntra dragon. . . ku se anjus.’ Livru di Apocalipse ta fla ma Xéfi di anjus di Deus é Jizus. Nton, kel-li krê fla ma Miguel é otu nómi ki Jizus ten. — Apocalipse 19:14-16.
24. TÉNPU DI FIN
Ténpu di fin é un ténpu ki ta kontiseba grandis kuza li na Téra antis di Reinu di Deus distrui mundu di Satanás. Bíblia tanbê ta txoma es ténpu, di ‘fin di es sistéma’ i ‘prezénsa di Fidju di Ómi.’ (Mateus 24:3, 27, 37) ‘Ténpu di fin’ kumesa na anu 1914, kantu ki Reinu di Deus kumesa ta governa na Séu. I el ta finda óras ki mundu di Satanás distruídu na Armajedon. — 2 Timóteo 3:1; 2 Pedro 3:3.
25. RESUREISON
Resureison é óras ki Deus faze un algen mortu vive otu bês. Bíblia ta fala di 9 algen ki resusitadu. Kes algen ki faze resureison é Elias, Elizeu, Jizus, Pedru i Polu. Kes milagri li kontise pamodi puder di Deus. Jeová promete ma el ta ben resusita algen justu i algen injustu pa es ben vive pa tudu ténpu li na Téra. (Atos 24:15) Bíblia tanbê ta inxina ma ten resureison pa vida na Séu. Kel-li ta kontise óras ki Deus resusita kes algen ki el skodje pa ba vive na Séu, djuntu ku Jizus. — João 5:28, 29; 11:25; Filipenses 3:11; Apocalipse 20:5, 6.
26. FITISARIA Ô BRUXARIA
Fitisaria ô bruxaria é óras ki un algen ta tenta pâpia ku dimónis. El pode faze-l ku ajuda di un otu algen, sima un méstri ô un kuranderu. Pesoas ki ta nvolve ku fitisaria ô bruxaria ta faze-l pamodi es ta kridita na kel ensinu falsu ki ta fla ma algen mortu ta kontínua ta vive na un otu lugar, i ma es ta bira spritu ku txeu puder. Dimónis tanbê ta tenta ngana pesoas pa ka obi ku Deus. Es ta uza astrolojia, dibinha futuru, majia, fitisaria, agoru ô indís. Txeu livru, revistas, filmis, kartás i alguns múzika ta poi fitisaria ô bruxaria ta parse ma el é un kuza ki ka ten nada di mariadu ô ti ma el é sábi. Na alguns lugar es ta kustuma faze aniversáriu pa mortus, es ta faze sakrifisius ô es ta da prezentis pa algen ki dja móre. Má tudu kes kuza li ten aver ku dimónis. Ten pesoas ki ta kustuma uza dróga óras ki es ta tenta uza puder di dimónis. — Gálatas 5:20; Apocalipse 21:8.
27. DIREITU KI JEOVÁ TEN DI GOVERNA
Jeová é Deus Tudu-Poderozu, i é el ki faze tudu kuza na Séu i na Téra. (Apocalipse 15:3) El é donu di tudu kuza, pur isu el ten tudu direitu i autoridadi di governa kuzas ki el faze. (Salmo 24:1; Isaías 40:21-23; Apocalipse 4:11) El kria leis pa tudu kuza ki el faze. Jeová tanbê ten autoridadi pa skodje kenha ki el krê pa governa. Nu ta apoia direitu ki Deus ten di governa óras ki nu ta obi ku el i nu ta mostra nos amor pa el. — 1 Crónicas 29:11.
28. FAZE ABORTU
Un mudjer grávida pode perde se mininu pamodi un asidenti ô un duénsa. Má Deus ta kondena óras ki un algen ta disidi di se livri vontadi na faze abortu ô tra vida di un mininu ki sta pa nase. Lógu ki mudjer fika grávida, kel mininu ka é sô párti di korpu di kel mudjer. El é un vida, un otu algen.
29. TRANSFUZON DI SANGI
É óras ki ta podu sangi ô un di kes kuatu párti prinsipal di sangi na korpu di un algen. Pode ser sangi di kel algen mê ki staba guardadu, ô sangi di un otu algen. Kes kuatu párti prinsipal di sangi é plasma, glóbulus burmedju, glóbulus branku i plaketas.
30. DISIPLINA
Na Bíblia, palavra ‘disiplina’ é ka sô un palavra ki krê fla kastigu. Óras ki nu ta resebe disiplina nu sta ta inxinadu, ta idukadu i korijidu. Jeová nunka ka ta disiplina ku abuzu ô ku maldadi. (Provérbios 4:1, 2) Jeová ta da bon izénplu pa pai ku mai. Disiplina ki Jeová ta da, sénpri ta da bon rezultadu, ti ki kel algen pode bira ta ama disiplina. (Provérbios 12:1) Jeová ta ama se povu i el ta trena-s. El ta da-s instruson ki ta koriji ideias mariadu i ki ta djuda-s prende pensa i aji di manera ki ta dexa-l kontenti. Disiplina ki pai ku mai ta da debe djuda fidjus ntende pamodi ki es debe obi ku es i ku Jeová. Tanbê disiplina ta nvolve inxina fidju ama Jeová, ama se Palavra i ntende prinsípius di Bíblia.
31. DIMÓNIS
Es é anjus mau ki ten mutu más puder ki nos. Nu ka ta odja-s. Es bira anjus mau i inimigus di Jeová kantu es disidi ka obi ku el. (Génesis 6:2; Judas 6) Es djunta ku Satanás i es fika kóntra Jeová. — Deuteronómio 32:17; Lucas 8:30; Atos 16:16; Tiago 2:19.

robotstxt: allowed

filter: keep


text:
Tag "kriolu"
Démis Lobo ki ê ministro di Conselho di Ministros, anuncia ma governo aprova gosi, medidas pa afirmason di língua caboverdiano, es krê pa nôs língua maternu inxinadu na tudu ensino, desde ensino pré-escolar ti na ensino pós-universitário. Tambe sta ben kriadu um disciplina sobre didáctica di língua kriolu na kursu di licenciatura di Edukason Básicu, sta ben fazedu lançamento di dokumentos oficial governamental pa instituisons di ensino ki kria programas
Linguista e coordenador de mestrado em Língua Caboverdiano na Uni-CV, Manuel Veiga, fla ma ê ta acredita ma 2015 ta ser anu de oficializason de língua materno, pamodi ê nes anu ki sta ben mudadu Constituição de Cabo Verde. Manuel Veiga fla ma “pouco a pouco” txeu kusa sta na fazedu pa kela kontici, sima por exemplu, aumento ki ouve de mestrados na língua materno nes últimus anus. Ê fla
@s)..Djuda nos AMIGA di página, dal bu OPINION, é fla: “ola do you kriolo bgd pa oportunidade de pode fala um pouco de nha storia que até hoje ka ta dexam em paz…. nkre fica anonimo favor nhas storia é o seguinte, ntive nha primero namorado ko 21 ano nos era super feliz el era de quel que homem que td mudjer ta kria atencioso, romantico, e surpreendente e mi
@s)…Djuda nos AMIGA ,dal bu OPINION, é fla: ” Oi do you papia krioulo, primeiro nkria parabenizanha nhos pa incrivel página k nhos tem e nkria publicaba nha historia em anónimo. Bom nha história é o seguinte, mi ntem 18 anos e nha namorado tem 19, só k nós nu ka ta consegui controla na momentos que nu sta djunto e sempre nu ta kaba pa fazi sexo, só k
Dispos di faze Funana na françes “Pas de Betise” Gosi artista caboverdiano Victor Gonçalves dja ben ku BATUKU na Françes “Mademoiselle” by Victor Gonçalves **Poi bu OPINION…KOMENTA… partilha ku bus guentis…
partilha ku bus guentis…
@s)…Djuda nos AMIGA, dal bu opinion É fla: ” Primero nkre agradeci DYPK pa es oportunidade ki dan. Bom nha assunto é o seguinte ami nten 25 ano nta staba na suiça djunto ku nhas pais ate ki na un feria kin fase pa purtugal durante nhas saidas nkonxi nha namorado bom na começo nu fala e nu fika como amigo te nvolta pa suiça mas nu contacta fala pa
@s)…Presioneira Lígia Furtado kré exigi pa aplicado ordem ki juiz Antero Tavares dâ, ki dal autorizason na sai pa é ba studa fora di kadia Ribeirinha. Advogado di Lígia, João do Rosário fla ma apesar di tudu problema ki dâ, ku ordem di poi prezu ex-director-geral di Serviços Penitenciários e de Reinserção Social, Jacob Vicente, e di demiti ex-director di Kadia di Ribeirinha, Jair Duzenta, pamodi es suspendeba aplicason di
@s)…Djuda nos AMIGA di página, dal bu opinion É fla: “Ok kestao e seguinte: nkre pa nhos poi na lugar di um Mudjer ki se marido ta trabadja el so pamode se Mudjer de momento ka pode. kel home ta trabadja di segunda pa Domingo ( Sendo k keli sempre foi ses dia pa fika d djunto), Mudjer ta fral ma devido Es tem um baby pikinote e el tem
Hoji terça fera, sta ben lançadu primeru pedra pa konstrui um novu centro comercial na concelho di São Salvador do Mundo (Picos), na interior di ilha di Santiago. Ta ben fazedu um espaço comercial ku bom kondison, ku kualidade, dignidade e conforto pa comerciantes pa moradores e visitantes. Centro Comercial sta ben txoma: Centro comercial N´Guli Lança Shopping, e ta konstruidu na centro di cidade di Achada Igreja. Hoji ta


text:
Dja ten três semana ki Suzette Soares Ramos, um menina de 14 anu ki ta mora na Nice, desaparece. Familias sta desusperadu. Suzette é fidju de Francisca Pereira e de Domingos Soares. É staba na casa ku si mae na laba ropa, é sai, e ti hoji inda é ka volta. Dipos de desaparecimento, es jovem comunica ku si familia, é liga pa casa. Si mae fla, ma Suzette
DESAPARECIDO – RAMIRO SANCHES Ramiro Sanches, cabo-verdiano ki ta residi na França, sta desaparecido na Portugal desde domingo ki passa. Segundu informason ki se familia envia DYPK, Ramiro sta voltaba pa França dipos ki é bai passa féria na Cabo Verde. Staba planiadu pa é viaja domingo de note, dia 12 de Fevereru, de Praia pa Lisboa e dipos pa Paris. É tá txigaba Lisboa de madrugada e é
Roterdão – Onti sexta fera, 11 novembro, atxadu na agu, na canal Zaagmolenkade, corpo de Autilio Gonçalves konxedu pa Titi. Policia dja staba desde dia 2 de novembro na busca es caboverdiano de 75 anu ki odjadu pa ultimu bes na si casa ki ta fika na Zwaanshals, na norte de cidade de Roterdão. Desde dia 2, es senhor desaparece sem dexa ninhum sinal. Autoridades sta descunfiaba ma algum kusa kontisi ku Autilio Gonçalves,
ATUALIZASON 24/08/2016 Leo ki staba desaparecido desde dia 15 de Agosto dja atxadu e é sta dretu. Segundo noticia divulgado pa jornal NN, Leo fla si mae ma é fugi pamodi um homi staba ta injurial. É fla ma de vez enquando hora ki é ta staba na casa el só, ta parceba la um homi jovem, ki ta rabistaba casa e ta ameaçaba el. Mae ka sabe kenha ki
Familias kre sabe noticia de Cesário Nunes Fernandes konxedu pa ”Luis” Nando Fernandes ta vivi na França e el é de zona Mato Mendes ki ta fika na Tarrafal na ilha de Santiago, é sta busca si irmon ki sai de Cabo Verde desde dezembro de 1998 e dja ten 12 anu ki kuase es ka obi ninhum noticia del. Mensagem de Nando Fernandes: ”Oi tudo dreto?nkria pa nhos djudan
Ex- militar portugues, sta procura si colega ki es staba djuntu na tropa na Cabo Verde, na tempo de colonialismo. Es senhor portugues ki foi militar na ilha de Sal na anos 70, si colegas konxeba el pa ”Pedro telefonista” e gosi é sta na Portugal. Gosi é sta busca sabe notícia de um si ex colega militar caboverdiano de nome Rufino Melo Ferreira, ki era furriel de exército Português. Es senhor
Caboverdiano Luis Tavares Garcia tambe konxedu pa Nelito, ta mora na Provins, França. É desaparece na França, na dia 16 de Julho de 2016, desde kel dia ti gosi ninguen ka odjal. Familias e amigos sta buscal, si bu teni algum informason sobre undi ki Nelito sta, por favor contacta pa numero de França – 07 62 83 77 00 Es jovem é natural de Serra Malagueta (ilha Santiago), e é


text:
LISON 14
Kal formason ku ten pa Pionerus?
Pa manga di tempu ja, ku idukason teokratiku sedu un marka di Tustumuñas di Jeova. I fasidu skolas spesial pa kilis ku ta gasta mas tempu na tarbaju di pregason di Renu, pa e pudi ‘fasi tudu sirvis ku e comadu pa el.’ — 2 Timótiu 4:5.
Skola di Sirvisu di Pioneru. Na fin di purmeru anu di sirvisu di tempu kompletu, pioneru ta mati un skola di seis dia ku talves pudi fasidu na Salon di Renu mas pertu. Objetivu des skola i pa juda pioneru pertusi mas di Jeova, i tene mas abilidadi na tudu forma di pregason, i kontinua fiel na sirvisu.
Skola pa Ivanjilizaduris di Renu. Es skola di dus mis i pa forma pionerus ku tene ja spiriensia i ku sta dispostu pa bai sirbi na kualker kau ke mandadu. Na imitason di Jesus Kristu, Ivanjelizadur mas garandi ku sirbi ja Deus na tera, sta suma es pionerus na fala: “Alin li; mandan!” (Isaias 6:8; Jon 7:29) Muda pa utru ladu talves pudi nvolvi muda di manera di vivi. Talves kultura, klima ku kumida pudi sedu diferenti di kil ku bu kustuma. I pudi te mesmu pirsis pa bu aprindi nobu lingua. Es skola na juda irmons ku irmas solterus i kasadus ku tene entri 23 te 65 anu. I na juda elis tene kualidadis spiritual ke na pirsisa del na se disignason, i tene abilidadis ku na pui pa e sedu mas usadu pa Jeova i pa si organizason.
Skola Bibliku di Jiliadi di Tori di Vijia. Na ebraiku, “Jiliadi” signifika “monti di tustumuñu.” Disna di 1943, mas di 8 mil jintis ku forma nes skola mandadu suma misionarius pa da un tustumuñu “te fin di mundu”, ku un bon rusultadu. (Atus 13:47) Oca misionarius kumsa ciga Peru, i ka tenba kongregason la. Gosi i ten mas di 1000 kongregasons. Oca no misionarius kumsa sirbi na Japon, i tenba menus di des Tustumuñas di Jeova la. Gosi no tene mas di 200 mil. Kursu tudu, i sinku mis di studu kompletu di Palabra di Deus. Kilis ku na sirbi suma pionerus spesial o misionarius, na filial o suma superintendenti di sirkuitu, ta kumbidadu pa risibi un trenamentu ntensivu nes skola pa pudi juda firmanta tarbaju di pregason na mundu ntidu.
Kal ki objetivu di skola di sirvisu di pioneru?
Pa kin ki fasidu skola di Ivanjilizaduris di Renu?


text:
Aaron Hernandez (na foto de riba), famoso ex-jogador de futebol americano de New England Patriots, atxadu hoji morto na si cela de prison undi ki é staba na cidade de Massachusetts na Merka.
Primeru, antes de suicida, Hernandez blokia porta de cela ku txeu kusas pa impidi entrada de guardas, dipos é prinda na lençol ki é marra na janela de cela. De acordo ku polícia, médicos inda tenta salva vida des ex-atleta mas es ka konsigui.
Faze cinco dia ki Aaron Hernandez konsideradu inocente na caso de 2 imigrantes caboverdianos Daniel de Abreu, de 29 anu, ku Safiro Furtado, de 28 anu ki assasinado na Boston na 2012.
Ex jogador de futebol americano Aaron Hernandez, staba ti gosi preso, na kumpri pena perpétua sem direito a liberdade condicional, pamodi na 2015 é kondenadu pa morte de si amigo, Odin Lloyd.
Kantu Aaron Hernandez staba na ser julgado pa es crime, advogado de akuzason fla ma Hernandez mata si amigo Odin Lloyd, pamodi es si amigo sabia ma Hernandez ki kometi assasinato de caboverdianos.
De kes oito crimes ki é staba na ser akusado na caso des 2 caboverdianos, antigo atleta só konsideradu culpado de posse de arma ilegal, e pamodi keli, é condenado ku pena de 5 anu de prison. Advogado de Aaron Hernandez, defende na julgamento, ma um otru amigo de Hernandez ki txoma Alexander Bradley ki mata rapazes caboverdianos, pois es amigu staba ku el na note kantu ki crime kontisi.
Alexander Bradley ki perdi um odju pamodi é dadu tiro alguns meses dipos ki caboverdianos morre, é fla ma Aaron Hernandez ki dal tiro, kantu é pergunta sobre morte de caboverdianos.
Morte de kes 2 jovens caboverdiano kontisi na dia 16 de julho de 2012. Daniel de Abreu ku Safiro Furtado, staba na discoteca Cure Lounge, na Boston, kantu Daniel de Abreu ka pidi desculpa dipos ki é dexa bebida kai na atleta Aaron Hernandez. Jogador fika xatiadu e é konta na alguen ki dipos testemunha na tribunal, undi ki é fla, ma Aaron flal ma rapaz ki dexa bebida kai nel, ma desruspetal, por isso é spera pa rapaz fora de discoteca. Kantu rapaz caboverdiano entra na carro djuntu ku mas 4 pessoa, ma Hernandez txiga perto des, e é dispara cinco tiro. Daniel de Abreu ku Safiro Furtado morre e otru jovem fika ferido.
Daniel de Abreu ku Safiro Furtado ta trabadjaba na limpeza e es ta moraba na Massachusetts.
Na altura kantu é podu prezu pamodi es crimes, Aaron Hernandez tinha um contrato ku New England Patriots de 41 milhon de dólar.


text:
Kuase 100 passagerus ki sai onti segunda fera de ilha de Santiago, na barco ”Liberdadi” ki sta baba pa ilha de Fogo, fika retidu na Brava. Keli kontisi pamodi mar staba revoltado na porto de Vale dos Cavaleiros ki ta fika na ilha de Fogo.
Passagerus txiga na ilha Brava por volta de 17:00 de segunda-fera e maioria tevi ki passa note na gar undi ki passagerus ta embarca.
Normalmente, barco ta faze ligason Praia/São Filipe/Furna (ki ta fika na Brava), mas onti segunda-fera, é bai diretamente pa porto de Furna, e nem é ka passa pa São Filipe, pamodi ku kes ondas gigantes ki staba, era impossível para barco na Vale dos Cavaleiros, ki sta desde quinta-fera de semana passadu ku mar brabu.
Devido estado de mar, dipos de dexa passagerus na ilha Brava, barco tevi ki sai de porto e é bai fika na altu mar.
Além de passagerus ki bai de Santiago, fika tambe retidui na Brava, passagerus de Fogo, sima por exemplo um caravana de studantes.
Por volta de 08:00 de hoji terça-fera, mar inda staba revoltado, mas um poku mas calmo ki sima staba onti. Ondas forte ki salta, kebra parede de proteson, e segundo informason ki divulgadu ondas atinge armazém de Enapor.
Mar staba tantu violento, ki durante note interu de onti segunda pa hoji terça-fera, na Cidade de São Filipe, ki ta fika cerca de cinco quilómetro de distancia de porto de Vale dos Cavaleiros, ta daba pa obi barudju de mar.


text:
Es noti n`pensa na bo
Di repenti n`fika emosionado
N`tenta kontrola nha imoson
Menina ben so bo ki ta intende-m
Pensa na bo kuse ki es imoson trazem?
Pensa na bo,y pa undi ki e kre lebam?
Pensa na bo,ma tudu ta kai na si lugar sertu
Pensa na bo,o ki bu sta djuntu mi
So pensa na bo ka dexam kai na sonu mas
Sunha ku bo kordadu noti interu
Korason di meu sta kuazi ta rebenta
Dizimola,ben so bo ki ta kalmam
Pensa na bo, kuse ki es noti dja trazem
Pensa na bo, y pa undi ki e kre lebam
Pensa na bo, n`sabi ma tudu ta kai na si lugar sertu
Pensa na bo,o ki bu txiga na mi
Princezinha, dja n`odja ma dja n kreu
Pa u ser di meu,pa senpri so di meu
Prinsezinha,minina dja n kre bu txeu
Bo ki e di meu,so bo y mas ningem
So pensa na bo trazem tantu imoson
Ma bo e nha ramedi,bo ki ta kalmam
Longi di bo n`ka kre sta,dam bu mon
Minina bu intendem,so bo mas ningem


text:
Cidade di Praia, 26 Junho- tendência pa usa droga y álcool na Kabu Verdi é kada bes mas cedu, na idade entry 10 y 15 anu, y “padinha” y kokaína nda é kês drogas ma usadu.
Afirmason é di koordenadora ixekutivu di Komisson di Koordenason di Kombati à Droga (CCCD), Fernanda Marques, na ntrevista pa Inforpress, en relason a komemorason di Dia Mundial Kontra Usu Abusivu y Tráfiku ilícitu di Drogas, qui ki é hoje, 26 de Junho.
Pa splika afirmason, Fernanda Marques, qui cita dadus di struturas di saúdi, fla qui na komunidadi terapêutica, 58 por dentu (%) di 46 risidentis, di 2014, komesa konsumi ku 10 anu di idade.
“Nes kasu particular, pa konfronta pa idade di gosi ki ta komesa usadu droga, nu konsigui sabi ma maioria, tipo, 31% tem mas di 21 anu ta konsumi. E si nu odja pa novu risposta ki nu teni pa tratamento, 27% di kês alguém teni entri 31 y 35 anu”, eh fla.
Dja Ispasu di Risposta Integadu pa Dependências (ERID), na Centru di Saúdi di Txadinha, Cidadi di Praia, atendi na un tenpu di 5 mês 62 alguém, y 23% eh di 35 a 40 anu, 19% de 22 a 27 anu, 19% de 28 pa 34 anu, 3% di 10 pa 15 anu y 11% di 16 pa 20 anu.
Kês dadus, sigundu CCCD, ta prikupa responsável di sector, ki fla ma sta necessidade di midjora trabadju di privenson.
Pa keli, Fernanda Marques, fala sobri un trabadju pa fazedu ku famílias, pamodi, eh ta atxa “ mês debi ser primeru instituison na kuzas di tratamento”.
“Studus ta mostra qui famílias qui ta kumpanha kriancas eh un kuza importante. Além di kela, tem un trabadju pa intensifikadu na skola na usu di droga ilícitu mas tanbé usu di álcool”, eh fla.
Na scola, eh fla ma ta podu na diciplina di IFP ou extrakurrikular, na anu lektivu 2015/2016, un programa di privenson universal ki txoma “Eu e os Outros” y qui ta konta ku apoiu di téckinus purtugeses e di Iskritóriu di Mações Unidas sobri Droga e Krimi (UNODC).
Na Kabu Verdi, sigundu un studu qui aprisentadu na 2013, 7,4 porcentu di jovens dja sprimenta droga ilícitu e 26,5 kês licitu.
Superioridadi di usa substansia licita pa álcool, studu ta fla ma 45,5% di jovens dja sprimenta pa primeru bes, y ta prifiri cerveja ku 90,6% e grogu ku 79,%.
Dja usu di substansia psikoativa ilícita, studu mostra ma 54,6% di jovens di sexu maskulinu y 54% di sexu fimininu konsumi pa kuriosidadi, 9,7% pamodi ta xinti dretu y 8,7 pa squeci sês prublema.
Kel anu li, Dia Mundial Kontra Usu Abusivu y Tráfiku di Droga é markadu ku lema “ Nu Disenvolvi Nos Vida, Nos Komunidadi, Nos Identidade, Sem Droga”, un tema ki teni komu objetivu mostra impactu di droga na disenvolvimentu pa além di saúdi.
InforPress


text:
Tistimunhas di Jeová – Ken ki é nos?
Nos é di rasa i formason diferenti, má simé nu sta unidu ku mésmu obijetivu. Más inportanti pa nos, é da onra pa Jeová, ki é Deus ki Bíblia ta fala di El i Kriador di tudu kuza. Nu ta faze nos midjór pa imita Jizus Kristu i nu ta xinti orgulhu, óras ki nu ta txomadu di Kriston. Nos tudu, nu ta uza párti di nos ténpu pa djuda pesoas prende di Bíblia i di Reinu di Deus. Nos é konxedu pa Tistimunhas di Jeová pamodi nu ta da tistimunhu ô nu ta pâpia di Jeová i di se Reinu.
Djobe nos site. Lé Bíblia na internet. Sabe más sobri nos i na kuzê ki nu ta kridita na el.


text:
KAPÍTLU 19
Kontínua ta ser amigu di Jeová
1, 2. Undi nu pode atxa proteson oji?
IMAJINA ma bu sta ta pâsia i bu odja un tenporal ta ben. Séu kumesa ta bira sukuru, i bu kumesa ta obi strubada i ta odja raiu na Séu. Dipôs txuba kumesa ta kai. Di sertéza bu ta kóre pa bu djobe un lugar pa bu sukundi, pa tenporal ka panha-u. Óras ki bu atxa un lugar pa bu sukundi, modi ki bu ta xinti?
2 Oji nu sta na mésmu situason. Mundu sta kada bês más piór. Talvês bu ta pergunta: ‘Na undi ki N pode atxa proteson?’ Un skritor di Salmu skrebe: ‘N sta fla Jeová: ‘Bo é nha proteson i nha fortaléza, nha Deus, na ken ki N ta kúnfia.’ (Salmo 91:2) Jeová pode proteje-nu di prublémas di es mundu. Tanbê el ta da-nu un grandi speransa pa futuru.
3. Modi ki nu pode faze di Jeová nos proteson?
3 Modi ki Jeová pode proteje-nu? El ta djuda-nu lida ku kalker prubléma ki nu sta pasa pa el i el ten más puder ki kalker algen ki krê prujudika-nu. Mésmu ki algun kuza mariadu kontise ku nos oji, nu pode ten sertéza ma Jeová ta ben rezolve-nu el na futuru. Bíblia ta nkoraja-nu: ‘Kontínua na amor di Deus’. (Judas 21) Nu meste kontínua ta ser amigu di Jeová pa el pode ser nos proteson na momentus difísil. Má modi ki nu pode faze kel-li?
MOSTRA MA BU TA AMA DEUS
4, 5. Modi ki Jeová ta mostra ma el ta ama-nu?
4 Pa nu kontínua ta ser amigu di Jeová nu meste ntende kel grandi amor ki el ten pa nos. Pensa na tudu kuza ki Jeová dja faze pa nos. El da-nu un Téra bunitu ku txeu planta i animal. Tanbê el da-nu kumida sábi i agu pa bebe. Através di Bíblia, Jeová inxina-nu se nómi i se kualidadis. Má próva más grandi di se amor foi kantu el manda se Fidju ki el ta ama txeu, pa da se vida pa nos. (João 3:16) I pamodi sakrifisiu di Jizus nu ten un grandi speransa pa futuru.
5 Jeová ranja un Reinu ki é un govérnu na Séu i se Rei é Jizus. Ka ta dura, es Reinu ta ben kaba ku tudu sufrimentu. Reinu di Deus ta ben bira Téra un paraízu, undi ki tudu algen ta ben vive na pas i filís pa tudu ténpu. (Salmo 37:29) Otu manera ki Jeová ta mostra ma el ta ama-nu é pamodi el ta inxina-nu modi ki nu pode vive na es mundu difísil. Tanbê el ta konvida-nu pa nu pâpia ku el na orason i sénpri el ta obi-nu. Jeová ta mostra klaru ma el ta ama nos tudu.
6. Modi ki bu ta mostra ma bu ta ama Deus?
6 Modi ki bu pode mostra ma bu ta ama Deus? Mostra-l ma bu sta kontenti pa tudu kuza ki el faze pa bo. É péna ki oji txeu algen é ingratu. Kontise mésmu kuza kantu ki Jizus staba na Téra. Pur izénplu, Jizus txiga di kura 10 algen ki tinha un duénsa runhu ki txoma lépra. Má sô un di es ki ba agradise-l. (Lucas 17:12-17) Nu krê ser sima kel ómi ki agradiseba Jizus. Sénpri nu krê agradise Jeová pa tudu kuza ki el ta faze pa nos.
7. Modi ki debe ser nos amor pa Jeová?
7 Tanbê nu meste mostra ma nu ta ama Jeová. Jizus fla se disiplus ma es debe ama Jeová di tudu ses korason, di tudu ses alma i di tudu ses menti. (Lé Mateus 22:37.) Kuzê ki kel-li krê fla?
8, 9. Modi ki nu ta mostra ma nu ta ama Jeová?
8 Sô fla na bóka ma nu ta ama Jeová ta txiga? Nau. Pa kuza ki nu ta faze nu ta mostra si nu ta ama Jeová di tudu nos korason, alma i menti. (Mateus 7:16-20) Bíblia ta inxina klaru ma si nu ta ama Deus nu ta obi ku se mandamentus. Má faze kel-li é difísil? Nau, pamodi ‘mandamentus di Jeová é ka pizadu.’ — Lé 1 João 5:3.
9 Óras ki nu ta obi ku Jeová, nu ta ten un vida sábi i filís. (Isaías 48:17, 18) Má kuzê ki ta ba djuda-nu kontínua ta ser amigu di Jeová? Nu ben odja.
MODI KI BU AMOR PA JEOVÁ PODE FIKA MÁS FÓRTI?
10. Pamodi ki bu debe kontínua ta prende sobri Jeová?
10 Modi ki bu bira amigu di Jeová? Sima bu studa Bíblia, bu fika ta konxe Jeová más midjór i bu bira se amigu. Es amizadi é sima un lumi ki bu ka krê pa paga. Sima bu meste poi lenha na lumi pa ka paga, tanbê bu meste kontínua ta prende sobri Jeová pa nhos amizadi kontínua fórti. — Provérbios 2:1-5.
11. Kuzê ki pode kontise sima bu ta ba ta studa Bíblia?
11 Sima bu ta ba ta studa Bíblia, bu ta prende kuzas ki ta toka bu korason. Odja modi ki dôs disiplu di Jizus xinti kantu Jizus splika-s profesias di Bíblia. Es fla: “Nos korason xinti sábi désdi kel primeru óra ki el staba ta pâpia ku nos na kaminhu i el ba ta splika-nu Skrituras Sagradu ti ki nu txiga li!” — Lúkas 24:32, BPK.
12, 13. (a) Kuzê ki pode kontise ku nos amor pa Jeová? (b) Kuzê ki nu meste faze pa nos amor pa Jeová kontínua sénpri fórti?
12 Sima kes dôs disiplu di Jizus xinti sábi kantu es ntende Skrituras, bo tanbê bu xinti kel mésmu kuza kantu bu kumesa ta ntende Bíblia. Kel-li djuda-u konxe Jeová i tanbê ama-l. Bu ka krê pa es amor frakise. — Mateus 24:12.
13 Dipôs ki bu bira amigu di Deus, bu meste kontínua ta sforsa pa bu amizadi ku el fika más fórti. Bu meste kontínua ta prende sobri Jeová i Jizus. Tanbê, bu meste pensa na kuzas ki bu sta prende i modi ki bu pode aplika-l na bu vida. (João 17:3) Óras ki bu ta lé ô studa Bíblia, pergunta bu kabésa: ‘Kuzê ki N prende sobri Jeová? Pamodi ki N debe ama-l di tudu nha korason?’ — 1 Timóteo 4:15.
14. Modi ki orason ta poi nos amor pa Jeová fika más fórti?
14 Óras ki bu ten un grandi amigu, nhos ta pâpia tudu óra. Kel-li ta poi nhos amizadi fika más fórti. Di mésmu manera, óras ki nu ta pâpia ku Jeová tudu óra na orason, nos amor pa el ta fika más fórti. (Lé 1 Tessalonicenses 5:17.) Orason é un grandi prezenti di nos Pai ki sta na Séu. Sénpri nu debe pâpia ku el di tudu nos korason. (Salmo 62:8) Nu ka debe ripiti sénpri mésmu palavra na orason, má nu debe fla kel ki nu sta ta xinti na korason. Nton, si nu kontínua ta studa Bíblia i ta faze orason di korason, nos amor pa Jeová ta fika kada bês más fórti.
PÂPIA KU OTUS ALGEN SOBRI JEOVÁ
15, 16. Kuzê ki bu ta atxa di trabadju di pregason?
15 Pa nu kontínua amigu di Jeová, tanbê nu meste pâpia ku otus algen sobri nos fé. Pâpia ku otus algen sobri Jeová é un priviléjiu grandi. (Lucas 1:74) Kel-li é un responsabilidadi ki Jizus da tudu kristons verdaderu. Nos tudu nu debe prega notísias sábi di Reinu di Deus. Dja bu kumesa ta faze kel-li? — Mateus 24:14; 28:19, 20.
16 Apóstlu Polu sabeba ma pregason éra un trabadju rei di inportanti. El fla ma pregason éra sima un ‘tizoru’. (2 Coríntios 4:7) Pâpia ku otus algen sobri Jeová i se vontadi é midjór trabadju ki bu pode faze i midjór manera di bu sirbi Jeová. El ta da valor pa tudu ki bu ta faze pa el. (Hebreus 6:10) Trabadju di pregason pode djuda-u i tanbê pode djuda otus algen ten amizadi ku Deus i ganha vida itérnu. (Lé 1 Coríntios 15:58.) Ten algun otu trabadju ki pode da-u más alegria ki pregason?
17. Pamodi ki trabadju di pregason é urjenti?
17 Pregason é un trabadju ki ka pode dexadu pa dipôs. Nu debe ‘prega palavra’ i nu debe ‘faze-l urjenti’. (2 Timóteo 4:2) Pesoas meste sabe sobri Reinu di Deus. Bíblia ta fla: ‘Kel grandi dia di Jeová sta kuazi ta txiga! El sta pértu i el sta ta ben uma na forsa!’ El ‘ka ta atraza!’ (Sofonias 1:14; Habacuque 2:3) Ka ta dura, Jeová ta ben kaba ku es mundu mau di Satanás. Antis di kel-li kontise, pesoas meste ser avizadu pa es pode skodje sirbi Jeová.
18. Pamodi ki nu debe adora Jeová djuntu ku otus kriston verdaderu?
18 Jeová krê pa nu adora-l djuntu ku otus kriston verdaderu. Bíblia ta fla: ‘Nu pensa na kunpanheru pa nu insentiva kunpanheru pa amor i pa bons óbra, ka nu dexa di sta na runion, sima alguns ta kustuma faze, má nu da kunpanheru koraji, inda más gósi ki nhos sta ta odja kel dia ta txiga.’ (Hebreus 10:24, 25) Nu debe faze tudu kel ki nu pode pa nu sta na tudu runion. Runions ta da-nu xansi pa nu da kunpanheru forsa i koraji.
19. Kuzê ki pode djuda-nu kontínua ta ama nos irmon?
19 Óras ki bu ta sisti runion, bu ta atxa bons amigu ki ta djuda-u adora Jeová. Bu ta ba konxe irmons i irmans ku situason di vida diferenti. Má sima bo, es sta ta faze ses midjór pa es sirbi Jeová. Tanbê, es é ka perfetu i es ta fadja sima bo. Óras ki kel-li kontise bu debe sta prontu pa purdua-s. (Lé Colossenses 3:13.) Konsentra sénpri na kes bon kualidadi ki bus irmon ten. Faze si, ta djuda-u ama-s i tanbê bu ta bira más amigu di Jeová.
MIDJÓR VIDA KI TEN
20, 21. Kuzê ki é kel ‘vida di verdadi’?
20 Jeová krê pa tudu se amigus ten midjór vida posível. Bíblia ta inxina-nu ma nos vida na futuru ta ba ser totalmenti diferenti di vida ki nu ten oji.
21 Oji nu ta vive sô 70 ô 80 anu. Na futuru nu ta ben vive pa tudu ténpu. Nu ta ben goza ‘vida itérnu’ ku saúdi perfetu, na pas i filisidadi na un paraízu bunitu. É kel-li ki Bíblia ta txoma di ‘vida di verdadi’. Jeová promete da-nu kel midjór vida ki ten, má nu meste faze gósi tudu kel ki nu pode pa nu resebe kuzas ki el promete-nu. — 1 Timóteo 6:12, 19.
22. (a) Modi ki nu pode ‘pega ku tudu forsa kel vida di verdadi’? (b) Pamodi ki nu ka merese vida itérnu?
22 Modi ki nu pode ‘pega ku tudu forsa kel vida di verdadi’? Nu meste ‘faze bondadi’, i ser ‘riku di bons óbra.’ (1 Timóteo 6:18) Kel-li krê fla ma nu meste faze kel ki nu ta prende na Bíblia. Má, vida ki bale péna ka ta dipende sô di nos sforsu. Nu ka merese vida itérnu. El é un prezenti ki Jeová ta da kes algen ki ta sirbi-l pa el mostra-nu se ‘bondadi ki nu ka ta merese’. (Romanos 5:15) Jeová ta faze di tudu pa el da vida itérnu pa kes algen ki ta sirbi-l.
23. Pamodi ki nu meste sirbi Jeová gósi?
23 Pergunta bu kabésa: ‘N sta ta adora Jeová sima el ta krê?’ Si bu da kónta ma bu meste faze algun mudansa, bu debe faze-l gósi. Óras ki nu ta kúnfia na Jeová i nu ta faze tudu kel ki nu pode pa nu obi ku el, Jeová ta proteje-nu. El ta kontínua ta proteje kes algen ki ta sirbi-l na ténpu di fin di es mundu mau di Satanás. Dipôs, Jeová ta kunpri se promésa di da se povu vida pa tudu ténpu na Paraízu. Bu pode ganha kel vida ki bale péna si bu skodje sirbi Jeová gósi!


text:
“Ba passa Féria na CABO Verde” Si ki CELEBRIDADES STA REKOMENDA KUMPANHERU
Kerry Katona, actriz y cantora di banda inglesa Atomic Kitten, sta ben Féria ku si famíla y tambè é sta ben Txeka si CV ten Chance di ser local pa si proximu kasamentu.. Es jovem di 33 anu,ki foi MAE pa quintu vez na Abril, é midjor amiga di celebridade inglesa Katie Price, ki passa alguns semanas atras um kurtu féria na ilha di Sal..Foi Katie Price ki indika si AMIGA Kerry Katona CABO Verde komu um lugar pa passa Féria.
Kerry informa ma éh sta ben relaxa na Cabo Verde , mas també nos país sta ben ser palco pa éh Tra fotos pa kel famoso revista ingles,konxedu pa nome OK.
Asemana


text:
contici na madrugada di segunda fera na cidade di Providence
Raheem Alves, 24 anos, foi mortu a tiro pur volta di uma hora di madrugada di segunda-fera kuandu ê staba xintadu dentu di carro djuntu ku un otu joven kriolu ( Dillon dos Santos , 25 anos) nun parki di estasionamentu na sidadi di Providence, estado di Rhode Island.
Di acordu ku informason di policia un atirador ki konsigui fugi discarrega si arma kontra es automovel ki bu sta odja na foto kuandu es 2 jovens entra na carro dipos di sai di un discoteca ( Club Passion, na Providence). Na xaparia di carro polisia konta pelo menus 24 buracos y sinal di bala.
Alguns tiros atingi Alves di forma fatal enkuantu Dillon dos Santos, ki staba na asentu di kondutor, lebadu hospital ku ferimentos di bala na brasu esquerdo y sta speradu ma e ta sobrivivi.
Polisia ta acredita ma Dillon dos Santos ten possivel ligason ku gangs di rua ki na ultimos anos mata ou firi alguns di si amigos y familiares, incluindu Ryam Almeida, un kriolu ki asasinadu na sidadi di Pawtucket na fin d’anu di 2013.
Raheem Alves, pa si ladu, ê ta viveba ku familia na sidadi di Central Falls, pertu di Providence. Amigos y familiaris ta diskrevel komu un bon rapaz ki ka mereseba morri d’es manera. Ê termina Liceu na 2013 y ê frekuenta colégio duranti 3 anos. Pa alen di mai ku pai ê dexa un irmon y 4 irmans. Enterro sta previsto pa es sábado y pa djuda ku gastos sta en kursu un kampanha online. Kampanha online pa funeral y enterro di Raheem Alves - https://www.gofundme.com/proper-burial-for-raheem
fonte:ok


text:
APENDISI
Bardadi aserka di Pape, di Fiju ku di spiritu santu
JINTIS ku ta fia na nsinu di Trindadi ta fala ki Deus i tris jintis — Pape, Fiju ku Spiritu Santu. E ta fala kuma kada un des tris jintis i igual, e sedu tudu puderosu i e ka tene kumsada. Asin, sugundu nsinu di Trindadi, Pape i Deus, Fiju i Deus i Spiritu Santu i Deus, ma i ten so un Deus.
Manga di jintis ku fia na Trindadi ta seta kuma e ka pudi splika es nsinu. Ma mesmu asin, talves e ta pensa kuma es i nsinu di Biblia. I nteresanti nota kuma palabra “Trindadi” ka ciga di sta na Biblia. Ma, sera ki ideia di Trindadi sta la? Pa ruspundi es purgunta, no jubi un versikulu di Biblia ku jintis ta usa pa apoia Trindadi.
‘PALABRA SEDUBA MESMU DEUS’
Jon 1:1 fala: “Antis di mundu kumpudu, kil ki palabra i tenba ja; i staba ku Deus, i seduba mesmu Deus.” Mas dianti de mesmu kapitulu, apostulu Jon mostra di manera klaru kuma, “palabra” i Jesus. (Jon 1:14) Ma, suma palabra comadu Deus, alguns ta ciga konkluson di kuma Fiju ku Pape dibi di fasi parti di mesmu Deus.
Lembra kuma na kumsada, es parti di Biblia skirbidu na gregu. Mas tardi, tradutoris traduzi testu gregu pa utrus linguas. Ma, manga di tradutoris di Biblia ka usa frasi ‘palabra seduba mesmu Deus.’ Pabia di ke? Basiadu na se kuñisimentu di gregu bibliku, es tradutoris ciga konkluson di kuma, frasi ‘palabra seduba mesmu Deus’ dibi di traduziduba di utru manera. Di kal manera? Ali alguns izemplus: “Palabra seduba un deus” (The New Testament in an Improved Version) “Palabra staba ku Deus i seduba suma el.” (The Translator’s New Testament) Sugundu es tradusons, palabra i ka propi Deus. * En ves di kila, pabia di si altu pusison na metadi di kriaturas di Jeova, palabra faladu del suma “un deus.” Li, palabra “deus” signifika “puderosu.”
BUSKA MAS PROVAS
Maioria di jintis ka kunsi gregu bibliku. Asin, kuma ku bu pudi sibi ke ki na bardadi apostulu Jon mistiba fala? Pensa nes izemplu: Un pursor splika si alunus un asuntu. Dipus, alunus ntindi splikason di diferenti manera. Kuma ku alunus pudi rosolvi es asuntu? E pudi pidi pursor pa i da mas splikason. Sin duvida, aprindi mas kusas na juda elis ntindi asuntu minjor. Di mesmu manera, pa ntindi signifikadu di Jon 1:1, bu pudi jubi dentru di Ivanjeliu di Jon, pa mas nformason aserka di pusison di Jesus. Aprindi mas kusas aserka des asuntu na judau ciga na un konkluson sertu.
Pur izemplu, jubi ke ki Jon skirbi mas na kapitulu 1 versikulu 18: “Te aos ningin ka oja Deus [tudu puderosu.]” Ma, pekaduris oja Jesus, Fiju, pabia Jon fala: “Kil ki palabra [Jesus] i bida omi; i mora na no metadi . . . No oja si gloria.” (Jon 1:14) Gosi, kuma ki Fiju pudi fasi parti di Deus tudu puderosu? Jon fala tambi ki palabra staba “ku Deus.” Ma, kuma ki un algin pudi sta ku utru i na mesmu tempu sedu ki algin? Alen di kila, suma ki sta na Jon 17:3, Jesus mostra diferensa klaru entri el ku si Pape ku sta na seu. I coma si Pape di “uniku Deus di bardadi.” Kuas na fin di si Ivanjeliu, Jon rusumi asuntu kes palabras: “Ma es kusas sta skritu pa bo fia kuma Jesus i Mesias, Fiju di Deus.” (Jon 20:31) Nota kuma Jesus ka comadu di Deus, ma Fiju di Deus. Es nformason ku dadu mas, na Ivanjeliu di Jon ta mostra kuma ki Jon 1:1 dibi di ntindidu. Jesus, ku sedu palabra i “un deus” na sintidu di kuma, i tene un altu pusison, ma el i ka mesmu ku Deus tudu puderosu.
KONFIRMA PROVAS
Pensa mas na izemplu di pursor ku alunus. Imaẑina kuma alguns tene inda duvida, mesmu dipus ke obi mas splikason di pursor. Ke ke pudi fasi? E pudi bai pa utru pursor pa tene nformason di mesmu asuntu. Si sugundu pursor konfirma splikason di purmeru pursor, duvida di maioria di alunus pudi kaba. Di mesmu manera, si bu ka tene serteza di ke ki na bardadi skirbidur di Biblia, Jon, misti fala aserka di relason entri Jesus ku Deus tudu puderosu, bu pudi jubi mas nformason na utru skirbidur di Biblia. Pur izemplu, jubi ke ki skirbidu pa Mateus. Aserka di fin des sistema di kusas, i mensiona ke ki Jesus fala: “Ningin ka sibi di ki dia ku ora, nin anjus di seu, nin Fiju di Deus; son ña Pape ku sibi.” (Mateus 24:36) Kuma kes palabras konfirma ki Jesus i ka Deus tudu puderosu?
Jesus fala kuma Pape sibi mas di ki Fiju. Ma, si Jesus seduba parti di Deus tudu puderosu, i na sibiba mesmu kusas ku si Pape sibi. Asin, Fiju ku Pape ka pudi sedu igual. Ma, alguns pudi fala: ‘Jesus papia es kusa oca i staba inda na tera suma omi.’ Ma, mesmu si sedu asin, ke gora di spiritu santu? Si seduba parti di mesmu Deus suma Pape, ke ku manda Jesus ka fala kuma Spiritu Santu sibi ke ki Pape sibi?
Si bu kontinua bu studu di Biblia, bu na bin kunsi manga di partis di Biblia ku ta fala des asuntu. E ta konfirma bardadi aserka di Pape, Fiju ku spiritu santu. — Salmu 90:2; Atus 7:55; Kolosensis 1:15; Ditus 8:22.
^ par. 3 Pa oja mas nformason aserka di kuma ki gramatika gregu ta aplika na Jon 1:1, jubi paẑinas 24-25 di A Sentinela di 1.° di Novembru di 2008, publikadu pa Tustumuñas di Jeova, dispunivel na purtugis.


text:
FOLHETU DI STUDU PA RUNION 'VIDA I PREGASON' Julhu di 2016
Maneras di faze aprizentason
Ideias pa aprizenta revista A Sentinela i folhetu Notísias sábi di Deus pa bo! Uza kes izénplu li pa bu faze bus própi aprizentason.
TIZORUS DI PALAVRA DI DEUS
Lova Jeová, nos Deus ki ta obi nos orason
Pamodi ki é bon bu ora sobri promésas ki bu faze pa Deus? Modi ki bu ta mostra kunfiansa na Jeová óras ki bu ta faze orason? (Salmos 61-65)
VIVE SIMA UN KRISTON
Leba un vida sinplis ta djuda-nu lova Deus
Ki mudansa ki bu pode faze pa bu leba un vida más sinplis? Modi ki bu pode imita manera ki Jizus leba se vida?
TIZORUS DI PALAVRA DI DEUS
Povu di Jeová é npenhadu na adorason verdaderu
Kuzê ki nu pode prende ku npenhu ki Davidi tinha na adora Deus? Kuzê ki npenhu pa adorason verdaderu ta insentiva algen pa faze? (Salmos 69-72)
VIVE SIMA UN KRISTON
Bu pode tenta pa un anu?
Un vida sábi ku txeu benson sta ta spéra kes ki krê tenta.
VIVE SIMA UN KRISTON
Prugrama pa pioneru fíksu
Bu pode fika spantadu di sabe ma nos tudu pode ser pioneru fíksu, mésmu ku prubléma di saúdi ô forsa más poku.
TIZORUS DI PALAVRA DI DEUS
Lenbra di trabadjus ki Jeová dja faze
Trabadjus di Jeová ta inklui kuzê? Modi ki pensa txeu na trabadjus di Jeová ta djuda-nu? (Salmos 74-78)
TIZORUS DI PALAVRA DI DEUS
Ken ki é algen más inportanti na bu vida?
Kel algen ki faze Salmo 83 mostra ma Jeová Deus éra algen más inportanti na se vida. Modi ki nu pode faze mésmu kuza na nos vida?


text:
Um kazu ki dexa sociedade di Mindelo chokadu, pessoas ki ta frequenta Igreja Evangélica Baptista na Ilha di Sanvicente sta admiradu ku es acontecimento.
António Pinto, konxedu pa “Tony” , é Pastor di igreja Evangélica Baptista di Mindelo, ê podu prezu em prison preventivu na Cadeia Central, é sta na ser akuzadu di abuzu sexual di um adolescente di 14 anu ki ta frequentaba si igreja. Di akordu ku akuzason,dja ten 2 anu ki es abuzus sta kontici.
Mario Monteiro Silvino, ki é pai di minina, afirma ma é apresenta keixa na Polícia Judiciária kantu é tevi conhecimento di kusê ki sta passa ku si fidja. Segundu es sinhor si fidja ka sta bai skola, sta triste e djê tenta mata kabesa devidu a es situason.
Na um entrevista pa RCV, Silvino fla: “desde idade di 7 anu ki nha filha ta bai na kel igreja, mas nunca n deskunfia ma lâ tinha pessoas pedófilo.” Es pai inda konta: ” Pastor Tony Pinto tinha um tv portátil na igreja ku filmes pornográficos e ê ta mostraba nha fidja es filmes.Desdi ki nha fidja tinha 12 anu ki keli sta kontici, dja ten 2 anu ki ês homi sta mostra nha filha cenas di sexo dentu sala di igreja”.
Durante entrevista,perguntadu pai si, si filha foi violado, pai fla “ê txiga di faze ku nha filha, pamodi n lebal pa hospital e ês receital ramédi pa um infeson. Dispos nha fidja kontan tudu e inda ê tenta suicida na Alto Fortim. Antis di tenta mata kabesa ê dexa um karta ki n entrega na Polícia Judiciária”.
PJ dja averigua factos e djês entrega processo na Tribunal di Comarca di Sanvicente.
Perante provas di abuso sexual di menor Ministério Público emiti um mandadu di prison fora flagrante delito pa Pastor António Pinto.
Na dia 12 di Março, es indivíduo entregadu na 1º Juízo Crime. Juiz faze interrogatório di suspetu sobre akuzasons e perante factos ki foi apuradu durante interrogatório, tribunal ku base na provas, decreta prison preventiva pa Pastor António Pinto.
Processo-crime, dja foi enviadu pa Ministério Público pa apura factos ki leba na detenson di Pastor di Igreja Evangélica Baptista di Mindelo. Dispos ki processo di instruson finda, arguido ta ser apresentadu na Tribunal pa fazedu julgamento.
Adolescente ki sta envolvidu nes kazu sta na recebe acompanhamento psicológico por parte di ICCA.
Radar News


text:
Bu stá spantadu? Bu tem razon di stá.
Lê y bu percebi razons ki nôs país tevi pá ka aceita participa num iniciativa internacional promovidu pá Suécia pá apoia grupus di difesa di abortu y ki dexa di tem financiamentu di EUA pá decison di Donald Trump.
Vice primera ministra di Suécia, Isabella Lovin, flá a dias má tá bem tinha um runion na Bruxelas, Bélgica na próximu mês di março, pá ranja dinheru ki tá financia organizasons internacional ki ta difendi abortu di manera ki tá compensa kes mesmu organizasons pamodi Corti na financiamentu di presidenti di Merca , Donald Trump.
Cabo verde, segundu governanti sueca, é di kes oito país ki confirma prizensa y apoiu djuntu ku propi Suécia, Dinamarca, Finlândia, Luxemburgo, Canadá, Bélgica, di acordu ku imprensa internacional.
Más pá governu do Cabo Verde através di Embaixador na Nações unidas, Fernando wahnon, é nega tudu és cuza, na declarason na voz di Merca.
Primeru é disminti vice- prisidenti di Suécia tá flá má nôs país ka sta bai stá na runion di bruxelas ki tá contici na março: ” ká stá nem nunka ka stivi na intenson di governu contribui financeiramenti pá kel referidu fundu, y mutu menus participa na runion di altu nível sobri és assuntu.
Y dipôs na nota enviadu pá redason di VOA, Wahnon flá má Cabo Verde tá respeta kualker decison di Governu norte-americano pamodi ma tá trata di um posison soberanu di um estadu.
Segundu és diplomata , posison di Cabo Verde sobri és assuntu abortu, ka tem nada a ver diretu ó indiretamenti di prisidenti Donald Trump ku pulitika norte-americano más sim ku posison di princípiu ki Cabo verde sempri difendi na Nações unidas sobri saúde reprodutiva y diretus di mudjeres.
Na prátika, Cabo Verde além di disminti publicamenti um governanti di um país soberanu y tantu cima sabedu, é stá tá ingoda EUA di manera a manti kes apoiu ke tá recebi dês superpotênsia mundial, és pomodi , arquipélagu um estadu Laico, sempri stevi frenti na queston di abortu, undi kê despenaliza és prátika dja tem monti anus.
Daí ki stá ser estranhu governu di Cabo Verde rejeita apoia financeiramenti ó nou instituisons ki tá luta pá liberdadi di mudjeres, o ki tá prova má discursus ka tem nada a ver ku prátika.
“Cabofree/DYPK”


text:
Krianças di Tra Txapéiu sa bai partisipa na un projectu social di organizason kanário
Organizason Bloko del Valle, ki ta trabadja ku krianças disprotegidus i projectus social, ta txiga Cabo Verde na mês de Agosto pa disenvolvi un programa ku perkuson. Organizason Bloko del Valle, ki ta trabadja ku krianças disprotegidus i projectus social, ta txiga Cabo Verde na mês de Agosto pa disenvolvi un programa ku perkuson. Sigundu director di musika di projetu Bloko del Valle, Unai Cañada, grupo ta fika pa 2


text:
Sónia Tavares Robalo, máz conxedu pa Preta Tembless, di 21 anu de idadi, qui ta vive atualmenti na Genebra, Suíça, i ta trabadja comu assistenti di enfermagem, “cai, literalmenti, na graça” di cabo-verdianus, ku si humor refinadu k ta lebanu a identifica ou relaciona situaçons di dia-a-dia ku maioria di sez vídeos na si página di Facebook “Cabo-verdiano é Si”.
Proporçon k dja refleti na kes 18.000 “gostos” na si página di facebook em poku tempu e pa kel merecidu vitória na 1ª ediçon di concursu di talentus promovidu pa página Do You Papia Kriolu?, undi ki Sonia konkorri djuntu ku várius otus candidatus di talentus diferenciadus.
Importanti di fla, qui kel dinheru qui el ganha na konkursu “Do you… ten talentu?” (300 euro), Sonia pidi pa (DYPK) promotoris di concurso entrega es quantia na 2 familias ki sta passa necessidades na Cabo Verde. Kes li è familias ké odja na videos di programa “Coraçao de Ouro” ki foi partilhado na Facebook.
Para além di talentu Sonia ta carrega tambe um coraçon bondozo.
Na um entrevista pa Nôs Rascunhos, Sonia respondi alguns perguntas:
Nôs Rascunhos: Comédia sempri fazi parti di bu vida? Quandu ki bu da conta ki bu tem jetu pa fazi otus alguém ri?
Sónia Tavares: Sempri nfoi trocenta djuntu ku nha midjor amiga ki txoma Pikinoty. Nu ta fazeba músicas i nu ta riba ti nu ka podeba más! Sempri nconsegui fazi otus alguém ri ku nha manera di fala i di ser.
NR: Undi ki surgi ideia di kumeça produzi vídeos pa internet? Contanu um poku modi ki tudu kumeça.
Sónia Tavares: Foi por akasu. Nha primeru Vine foi “nu bai”. Sempri ta odjaba na Instagram kez famosus Vines americanus i nreparaba ma ninhum cabo-verdianu ou discendenti ka ta fazeba nada sobre nós cultura na altura. I, ndicidi fazel. Ntinha postadu na anu passadu mas ncaba pa tral pamodi n´atxa ma ka staba mutu fixi. Nkumeça ta odja kuzas ki Nuno Lokura i Carlos Andrade sta fazeba. Dipos di ser motivada pa nha mana Lucete nvolta posta i fazi máz vídeos. Si ki tudo começa…
NR: Kez Sketches ki normalmente bu ta fazi é vídeos de curta-duraçon undi bu ta consigui poi monti alguém ta ri. Na kuzé ki bu ta inspira pa fazi kez vídeos la?
Sónia Tavares: Maioria é baseadu na factus reais. Factus ki ta contici ku mi ou ku otus alguém. Mi e txeu observadora i nkonxi maioria di kez falas na criolu… Nta muda alguns kuzas na cada vídeo pa kez alguém k nbasia ka rikunheci.
NR: Mo ki tem sido feeback di públicu em relaçon a buz vídeos?
Sónia Tavares: Em geral é positivu. Mas é moda tudu ki nu ta fazi, alguns vídeos tem piadas e otus nau.
NR: Buz pais ta apoia kel ki bu ta fazi? Kuzé kez ta flau?
Sónia Tavares: Êz ta ri. Êz ta atxa piada i ez ta contribui ku stórias di sez infância kez ta contam. Apesar di ez ta atxam meiu maluca, ez ta apoiam sempri.
NR: Ás vez comediantis, mesmu na momentus de seriedadi, ka ta lebadu mutu asériu. Tem acontecidu ku bo?
Sónia Tavares: Nau, nunca. Nsabi fazi o “aparte” di kuzas. I kez ki konxem nem ka ta atxam assim tao engraçada horas ki nta fala sériu.
NR: Kal ké bu sonhu em termus de produçon di Sketches? Bu sta pritendi lebal más a sériu ou por enquanto, é algu espontâneo?
Sónia Tavares: É algu espontâneo, mas nsta aberta a prupostas. Céu é limite!
NR: ‘Do you Ten Talentu?”. Foi bu ideia participa na concursu? Kal ké sensaçon di ser rekunhecida como midjor di tudo otus?
Sónia Tavares: Nparticipa pamodi um minina mandam mensagem dipós di odja nhas vídeos i el incentivam pam inscrevi. Nta aproveita pa agradecel.
Sensaçon?!… É bom ser rekunhecida pa kuzas ki nu ta fazi mas nsabe ma cada um di nós tem talentu sicundidu e nós tudu tem capacidade de ser kel midjor. Nta atxa ma mi é más um entre tudu midjores.
NR: Ku kez vídeos ki bu ta fazi bu ganha munti fãs. Dexa alguns palavras pa kez k ta adimirou.
Sónia Tavares: Nta agradeci txeu mesmo pa apoius, pa mensagens, pa críticas e pa carinhus pamodi ka tem más palavras i mi nka ta txomaz di fan, nta prefiri txomaz di compatriotas.
Perguntas “clichês”
1 – NR: Um virtudi?
Sónia Tavares: Simplis
2 – NR: Um difeitu?
Sónia Tavares: Temosa
3 – NR: Bu cor priferidu?
Sónia Tavares: Pretu
4 – NR: Um música priferidu?
Sónia Tavares: Dimokrasia de Mayra Andrade
5 – NR: Um cantor(a) preferidu?
Sónia Tavares: Orlando Pantera
6 – NR: Um filme/série preferidu?
Sónia Tavares: Orange Is the New Black
7 – NR: Um Ídolu?
Sónia Tavares: Nha avó
8 – NR: Família é…
Sónia Tavares: tudu pa mi
9 – NR: Deus é…
Sónia Tavares: tudu ki mi é hoji
10 – NR: Comédia é…
Sónia Tavares: onda pusitivo
Pàgina di Facebook di Sonia, “Caboverdianos è si: Cabo-verdiano é Si
Da bu “like” na pagina di facebook e visita Blog Nôs Rascunhos
Página di Facebook LI > Nôs Rascunhos
Blog Nôs Rascunhos LI: https://nosrascunhos.wordpress.com/
Download/baixa Video vencedor 1ª ediçon DYTT “Do you..Ten Talentu?”
Video (1)


text:
Kuzê ki Deus krê pa tudu algen?
ÓRAS ki bu ta lé un jornal, odja notísias na tilivizon ô obi rádiu, bu ta odja i bu ta obi un monti kuza mariadu ki sta ta kontise, sima krimi, géra i terorismu. Talvês bu sta ta sufri pamodi un duénsa ô pamodi móre un algen ki bu ta ama.
Pergunta bu kabésa:
É kel-li ki Deus krê pa mi i pa nha família?
Undi ki N ta atxa ajuda pa N lida ku nhas prubléma?
Algun dia ta ben ten pas na mundu?
Bíblia ta da respóstas klaru pa kes pergunta li.
BÍBLIA TA INXINA MA DEUS TA BEN FAZE TXEU MUDANSA NA TÉRA.
Tudu dór ta kaba. Ningen ka ta bira bédju más i nen ka ta móre más. – Apocalipse 21:4
‘Algen manku ta ben salta sima viadu.’ – Isaías 35:6
‘Odjus di algen ségu ta ben abri.’ – Isaías 35:5
Kes algen ki móre ta ben vive otu bês. – João 5:28, 29
Ningen ka ta ben fika duenti. – Isaías 33:24
Ta ben ten txeu kumida pa tudu algen na Téra. – Salmo 72:16
KUZÊ KI BÍBLIA TA INXINA PODE DA-U UN GRANDI AJUDA
É faxi bu pensa ma kuza ki bu lé na kes primeru pájina di es livru é ka verdadi, é sima si algen sta ta sunha. Má é Deus ki faze kes promésa li i ka ta dura el ta ben faze kes mudansa li na Téra. Bíblia ta splika-nu modi ki el ta ben faze-s.
Má Bíblia pode djuda-nu gósi. El ta fla-nu kuzê ki nu meste sabe pa nu ten un vida filís di verdadi gósi. Pensa na bus prubléma. Pur izénplu, falta di dinheru, prublémas na família, duénsa ô mórti di un algen ki bu ta ama. Bíblia pode djuda-u lida ku kes prubléma li. I sabe respóstas di kes pergunta li pode konsola-u:
Pamodi ki nu pode ten sertéza ma Deus ta ben kunpri tudu se promésas?
Si bu sta ta lé es livru é pamodi bu krê sabe kuzê ki Bíblia ta inxina. Es livru ta ben djuda-u. Tudu parágrafus ten perguntas, ki ta djuda-u ntende Bíblia midjór. Ten milhons di algen ki gosta di studa Bíblia ku Tistimunhas di Jeová. Nu ta spéra ma bo tanbê bu ta gosta. Deus ta bênsua-u sima bu ta ba ta prende kes verdadi ki sta na Bíblia!


text:
Ensinus di Bíblia
Na Bíblia nu ta atxa kes midjór konsedju pa nu lida ku kes prubléma más difísil di vida. Bíblia dja da próva ma el é un livru di valor. Na es párti, bu ta ben sabe modi ki Bíblia pode djuda-nu. — 2 Timóteo 3:16, 17.
Últimus artigu
RESPÓSTAS PA PERGUNTAS DI BÍBLIA
Bíblia ta pâpia di Trindadi?
Txeu relijion ta inxina ma Deus é un Trindadi. É kel-li ki Bíblia ta inxina?
RESPÓSTAS PA PERGUNTAS DI BÍBLIA
Bíblia ta pâpia di Trindadi?
Txeu relijion ta inxina ma Deus é un Trindadi. É kel-li ki Bíblia ta inxina?
How Can the Bible Help You?
Ajuda pa jóvens
Sabe modi ki Bíblia pode djuda jóvens lida ku prublémas.
What Does the Bible Say?
Perguntas di Bíblia? Atxa respóstas sértu!
Sabe respóstas di Bíblia pa perguntas sobri Deus, Jizus, família, sufrimentu i i otus kuza.
Kuzê ki nu pode prende na Bíblia?
Kel livru li fazedu pa djuda-u prende kuzê ki Bíblia ta fla sobri txeu kuza, sima pamodi ki nu ta sufri, kuzê ki ta kontise óras ki nu móre, modi ki nu pode ten un família filís e otus kuza.
Study the Bible with Jehovah’s Witnesses
Pamodi ki nu debe studa Bíblia?
Bíblia sta ta da respóstas pa purguntas más inportanti di vida, pa milhons di algen na mundu interu. Bu krê ser un di es?
Kuzê ki é un studu di Bíblia?
Na mundu interu, Tistimunhas di Jeová é konxedu pa studu di Bíblia ki es ta oferese di grasa. Odja modi ki ta studadu.
Pidi un studu di Bíblia
Studa Bíblia na un lugar i óra ki bu krê.


text:
Universidade Lusófona de Cabo Verde sta ben dâ 20 bolsas de estudo pa estudantes di Chã das Caldeiras ki krê bai tra cursos na kel universidade.
Ta dadu 10 bolsa de estudo pa estudantes ki skodji studa na ULCV di Praia e kes outru 10 bolsa é pa alunus ki krê ba studa na universidade Lusófona di Mindelo.
Segundo direson di ULCV: ” midjor manera di djuda alguen ki mas sta presiza é dâs mas conhecimento, dâs ciência ku tecnologia, pa es bira mas livre e dignos, mesmu ki es ka teni bens materiais”.
Asemana


text:
Tag "tubarões azuis"
Odair Brito, difesa di 17 anu, ta apresenta na Seixal, na dia 14 di julho, pa kumpri un piríudu di ixpiriência na iquipa juniors di Benfica. Central, titular na equipa sub-17 di Sporting di Praia, foi konvokadu ka dura, pa seleccionador di Kabu Verdi, português Rui Águas, pa jogu di primeru jornada di grupu F di qualifikason pa Kampionatu Afrikanu di Nason (CAN 2017), qui konfronta Tubaron Azul a San
Ta komesa hoji “Kriol Star Game”, un kampanha pa djunta fundu pa djuda kuatu skola di capital di país. Héldon, Marco Soares, Carlitos, Ivan Almeida, Joel Almeida e Carlos Andrade é kes principal rostu di kel projectu li. Kampanha foi aprisentadu onti na capital di país, mas atividade ta komesa ês sexta fera li di noti. Bairro e ABC é kês primeru ki ta entra na kampu 19h00, pa doz
William, guarda-redes di Derby di São Vicente, e Rudy, avançado di Spartak di Fogo, é nobidadi na lista di convokadus di seleçon nasional di futibol William, guarda-redes di Derby di São Vicente, e Rudy, avançado di Spartak di Fogo, é nobidadi na lista de convokadus di seleçon nasional di futebol, na jogu ki sta ben kontisi dia 13 di kel mês li, na cidadi di Praia ,nos seleson sta bai
Selecionador di Cabo Verde fla na um entrevista que kulpa de tubaron azul ka passa pa 4ª finais é de finalizadores. Ago, nhos atxa me tem razon? kenha ke kulpado? Djugadores ou propri selecionador?: **Deixa bu opinion… **Lê li OPINION di seguidores di pagina na > FACEBOOK
+ un tubaron azul na Liga Spanhol HELDON NA CÓRDOBA TI FIN DI TEMPORADA… Eh foi dadu como quazi certu na equipa merkanu di Revolution, otus especula si regresso pa Maritimo, si antigo clube na Portugal.Fin di especulason : Sporting anuncia es quarta-fera ma dja es txiga un acordo ku Cordoba pa emprestimo di Heldon ti fin di es temporada.Heldon, ki marca unico golo di Cabo Verde na CAN 2015,
Dispos di iliminatória di Cabo Verde, onti pa quartos de final di Taça das Nações Africanas (CAN2015), Marco Soares publika na si página di Facebook,mensagem di apoio pa Tubarons Azul. Alguns horas dispos ki finda jogu Cabo Verde x Zâmbia (0-0), es médio, ki ka foi konvocado pamodi é staba na recupera di um leson, é fla ma é sta orgulhoso pa tudu kel ki seleson ten fetu na últimus
Hoji Seleson di Cabo Verde sta ben recebi forte apoio di comunidade portugues ki ta vivi na Guiné Equatorial, Jogu sta previsto pa kontici hoji segunda-fera, kontra Zâmbia, na stádio Ebibyen, es partida ta konta pa terceru y últimu jornada i grupu B di “Campeonato Africano das Nações” (CAN-2015). Es120 portugues ki sta ba apoia Tubarons Azul es é trabadjadores di um empresa di konstruson civil na Nsok Nzomo,ki ta
Keli propi ki ta fladu fan numero 1.. ta Apoia Tubaron Azul dês manera
STA PIDIDU TXEU DINHERU Transmison di jogus di CAN na telivison di Cabo Verde sta em risco Emanuel Moreira ki é Presidente di Conselho di Administrason di RTC, fla ma custos sta mutu altu, e ti gosi inda es sta na negocia ku parceiros. Inda ka sta konfirmadu si ta transmitidu Campeonato Africano das Nações (CAN 2015), ki ta komeça otra manhan, sábado, 17 di Janeru. Emanuel Moreira fla ma


text:
@s)..Erupson di vulcon: Atualizason di 29/12/2014
– Sô um frente di lava ki inda sta activu na kontinua na destrui terrenos di plantason:
Protecção Civil informa hoji ma actividade di vulcon sta “estável”, é sta na bota poku gás ku poku lavas, mas escoada di lava ki sta bai pa norte di Dje di Lorna (ilhéu de Losna) sta inda activu e sta destrui lugar ki teni pé di arvre di maça ku horta di uva.
Segundo presidente di Serviço Nacional de Protecção Civil e Bombeiros (SNPCB), Arlindo Lima, djes nota ma atividade di vulcon dja bira mas poku ,mas inda ka finda.
Escoada di lavas djuntu di Casa Matilde, na zona sul di Dje di Lorna (Ilhéu de Losna) sta praticamente paradu.
– Sobre situason di familias ki foi desalojados:
Presidente di SNPCB fla ma “tudo sta na bai normalmente”, é fla ma sô quatro ou cinco familias ki inda sta na tendas na centro de acolhimento di Achada Furna, é informa ma autoridades sta kontinua na buska kasas pa renda pa realoja es familias.
Kes alguen ki sta alojado na scolas e na centro social na Mosteiros, ês,es ta ben fika la mas tempu, pamodi es é txeu, Arlindo Lima fla ma ka é fácil atxa kasas pa es tudu.
A partir di Janeru, conforme Primeru Ministru anuncia ta ser renovadu kes kasas di Monte Grande e Achada Furna, e tambe ta realizadu obras di konstruson di mas 100 kasas pa pessoas ser realojadu nês defenitivamente.
Arlindo Lima fka na Inforpress ma staba pa txiga manhan terça fera um barco di Angola ku material di konstruson civil, mas últimu informason sta indika ma barco ta txiga ilha di Fogo ti sexta-fera, 02 di Janeru.
Ora ki barco txiga parte di material pa konstruson ki ta ben, ta ser armazenadu na espaço di Enapor, ki ta fika pertu di porto undi ki barco ta fika atracado, e otru parte, ki é cerca di 70 mil saku di cimento, ta ba podu na armazém di SIC, ki é antigu instalason di Empa di cidade di São Filipe. Além di cimento ku ferro ki sta ben di Angola,tambe sta mandadu portas ku janelas (ki dja sta fetu).
Inforpress


text:
Pai, kêli ê special pa bó
Kêli ê tudu akilo ki n’kis flau antes di bu bai
Bó bu bai más min sabi
Ma bu ka kis bai
Ma bu dexánu, sen bu krê
Kêla ka foi bu vontadi
E bu luta, bu luta ku tudu bu força
Até último momentu
Apesar di tudu sufrimentu
Pai bu ka sabi o kuantu bu sta fazen falta
Bu ka sabi o kuanto n’ta lamenta
Pai abô bu ê insubstituível
Modi sta difícil vivi li sen bó
Sen bus consedjus e proteçon
Pai abô bu ê
Eterno na nha coraçon
Chorus:
Sonho por favor levan
Levan n’ba odja nha pai
Sonho por favor levan
Levan pa undi kê bai
Abó bu foi kêl pai
Ki kualker fidjo kria ten
Bu tinha sempri bu família
Na primero lugar
Seja undi bó bu sta
Ou undi bó bu bai
Bu há di vivi sempri
Sempri dentu mi
Chorus…
Bu bai sen n’flabu o kuantu n’ta amabu
Bu bai sen n’flabu o kuantu n’gostaba di bó
E tudu o ki n’ta xinti na koraçon pa bó
Pa bó, nha pai
Bu bai sen n’flabu o kuantu n’krê dabu
Bu bai sen n’flabu o kuantu n’gostaba di bó
E tudu o ki n’ta xinti na koraçon pa bó
Pa bó, nha pai
Chorus…
Pai, kêli ê tudu ki n’ta xinti pa bó
Tudu akilo ki n’ka flau antis di bu bai
N’kré pa bu sabi
Ma mi ê iternamenti gratu
Por tudu akilo ki bu fazen
Educaçon ki bu dan
Komprençon, karinho e amor ki bu dan
Por tudu akilo ki bu fazen ser hoji
N’ta amabu pa sempri
Pa sempri dentu di nha koraçon
Bu há di vivi sempri dentu mi


text:
Sera ki Deus i Trindadi?
Resposta di Biblia
Manga di riliẑions ku ta afirma sedu kriston ta sina kuma Deus i Trindadi. Ma jubi ke ku Encyclopædia Britannica fala: “
Nin palabra Trindadi nin nsinu di Trindadi ka sta na Nobu Testamentu . . . Es nsinu disenvolvi puku puku pa manga di sekulus i tisi manga di dibatis.”
Na bardadi, Deus di Biblia nunka ka diskrivi si kabesa suma un parti di Trindadi. Jubi so es versikulus di Biblia:
“SIÑOR no Deus, el son ku sedu SIÑOR.” — Ripitison di Lei 6:4.
“Abo son ku tene nomi di SIÑOR, bu sedu Deus ku ta rena riba di tudu mundu.” — Salmu 83:18.
“Vida ku ka ta kaba i es: Pa tudu jinti kunsiu, abo son, uniku Deus di bardadi, ku Jesus Kristu, kil ku bu manda.” — Jon 17:3.
“Deus i un son.” — Gálatas 3:20.
Pabia ku manga di riliẑions ku ta afirma sedu kriston ta fala kuma Deus i Trindadi?
SIBI MAS
KE KI BIBLIA NA BARDADI TA SINA?
Kal ki bardadi aserka di Deus?
Bu pensa kuma Deus ta preokupa ku bo? Aprindi aserka di si personalidadi i kuma ku bu pudi pertusi del.


text:
Turista holandes ki sta passa féria na Cabo Verde, publika na si pagina de Facebook pa si amigos ”brancos” tra um fotu djuntu ku um alguen preto, dipos pa es publika na redes sociais. Foto mas bonito ten chance de ganha 2 carta pa um show de um grupo ki ta canta musica de carnaval na Holanda.
Luc Volder, holandes de cidade de Limburg, ki faze es apelo segunda fera, sta nes momento na passa féria na Cabo Verde na ilha de Sal. Pa da exemplu é publika um fotu djuntu ku si apelo. Na foto (odja li riba) é sta na lado de um rapaz africano ki ta vende kusas na turistas na um de praias de ilha de Sal.
Es desafio na pidi pessoas pa tra fotu ku um preto pa ganha bilhete pa show, logo ki foi publikadu na Facebook, dentro de 10 minutu dja tinha centenas de likes na es publikason e na kel pagina, alguns pessoas dja staba ta publika ses fotu djuntu ku um alguen preto. Pamodi txeu pessoas konsidera keli komu um acto racista, kel assuntu li bira noticia na jornal de Holanda ”Algemen Dagblad” (odja noticia li).
Na um outru grupo de Facebook, vários caboverdianos residentes na Holanda, reage e es mostra ses descontentamento de manera ofensivo, kontra es apelo ki es holandes lança.
Holandes Luc Volders dja tra foto ku apelo de si pagina de Facebook ”De Kloomp” , e é fla ma keli foi um piada ki é faze, e ma ka ten nada haver ku racismo. Inda é xplika, ma el la na undi ki é sta, ma é sta rodeado de pretos e ma es é tudu si amigo.
*Poi bu OPINION, kusé ki bu atxa des iniciativa des holandes ?
KOMENTA


text:
Jessica (na fotu) ten 25 anu, é nasce na Cabo Verde e é kria na Luxemburgo. Nes ultimus 9 mês é perdi 60 kilo, e si vida transforma completamente.
Es jovem kriola natural de Somada ki lebadu pa strangeru ku 1 anu de idade, kontanu um poku de si stória..Lé mensagem ki Jessica manda DYPK:
Hello nha nome e Jessica mi naci la Cabo Verde mas nha education n recebi li Luxembourgo. Na kel ultimus 9 mes li n perdi 60 kg. Nha vida muda tanto, n remarka mam mesmo mi como pesoa n muda tanto. Gora kes genti anti ki ta insultaba mi, ki ta falaba mal di mi, kre bem ser nha amiga. Gentis ki sempre te pensaba me es e mas superior ki mi.
N ta lembra kantu ki n tinha 16 anu, mi ta baba lyceu kes dama ta odjaba mi kabesa pa pé, ta gosa ku mi di nha corpu, de nha manera di bisti, nha manera di ser, ki na fim n fika ta pensa ma mi ke problema! Kel mas pior e ki kes genti ki ta fazeba mi chinti assim es era pretas cabo verdiana sima mi, gentis ki bem de mesmo pays ki mi!
Gosi ki nha vida dja muda es ta kre ben bira amiga ku mi, mi ka mesti nhos.
Sobre si perda de peso, Jessica xplika ma é magrice ku exercicio, ku dieta, tambe ma é foi bem acompanhado pa doutores e ma é recebe txeu força e apoio di si mae.
Es inkrivel perda de peso ki transforma vida de Jessica, fazel ser um alguen ki ta kuida mas del mesmu e keli dal motivason pa é faze kusas ki é gosta, sima por exemplu faze bodypainting. Gosi es si talento bira si trabadju (odja images li baixo nes artigo)
Jessica fla ma ten txeu meninas ki sta sufri tambe, pamodi alguen ki ta faze troça de ses peso, e ma es menina ki ta obi kes kusas mariado ki es ta fladu, es ka ta xinti motivadas na faze kusas ki es gosta. Por isso, Jessica kré partilha si stória pa da kes meninas li força. É sabe kusé ki txeu meninas ki sta na es situason sta passa. Segundo é konta, kantu é staba na mesmo situason ka tinha pessoas ki ta comprendeba el, é ka faze ninhum formason na arte, mas kantu é ta sufreba ku bullying, é ta usaba pintura komu um forma de expressa tudu ki é tinha dentru del.
Es jovem kriola, ki dexanu inspiradu, pidi pa tudu meninas acredita na es mesmu, pa es ka escuta ku pessoas ki ta kré troças, desmoralizas ou ki ta kré fazes acredita ma ka é possivel sigui ku ses sonho, komu alguns alguen tenta fazeba ku el antis.
Facebook > > Jess Creativity Blog
Contacto>> Jess Dolce


text:
Ku vistu di turismu ki ta bali pa três mês ki podi rinovadu es ta bai principalmente di Son vicenti, Sal y Santiago na djobi sonhu di midjora bida na território angulanu.
Prustituison Kabu-verdianu na Angola.
Riporter di Ocean Press staba ka dura li, na kapital angulano undi è fika informadu ma sta kada bes mas joven kabu-verdianas, alguns ku un grau ilevadu di skolaridadi, na bai pa mundu di prustituison komu forma di korri di statístika di disempregu na Kabu Verdi.
Es papia ku um Kabu-verdianu ki ta mora na Luanda dja tem txeu anu qui konfirma kel kuza li.
Es prugunta si é prustituison forsadu sima sa dinunciaba uns tempu qui passa un jornal di prasa, mas, fonti fla mé ka kela.
“Quim sabi quenha ki trafikadu ka ta teni dukumentu mas, mininas ki djan kruza kos ta sta sempre na noti, ta bai so kes ispasu mas “in” di cidadi di luanda y també kês mas karu. Es ta sta sempre ku homis ku puder y ku txeu dinheru y na diskotekas y pubs ês ta sta sempre na ária VIP – Very importante people”.
“Kenha qui ta mora na Luanda sabi ma pa sustenta ês vida di noti mesti ganha txeu dinheru”, si ki fla quel mesmu fonti qui kantu konxi alguns mininas di Kabu Verdi ê tenta papia ku ês:
“ Es fika afastadus y rikusa fika pertu di nos. Ntom nha amigu, mostram otu minina també Kabu-verdiana, y è fla ma quel é um tipu di xefi dês. Ês sta li pa djobi pussivel klientis”.
“Sês staba li forsadu nta atxa mês ka ta tinha tantu liberdadi si, nem ês ka ta voltaba txeu si”, ê fla ta splika kês ta fika na Angola ku tempu di vistu y ta bai pa Kabu Verdi só pa rinova y tonda bem pa Angola.
Oportunidadi pa kabu-verdiana surgi ka dura dipôs qui diskubridu um redi di prustituson qui leba txeu dançarinas brasileiras pa Luanda.
Prustitutas brasileras é ka benvindas pa Angola mas
Beto Kangamba, inpresáriu angulanu akusadu di ser risponsavel pa ês redi txiga di ser djobedu pa Pulícia Internacional –Interpol mas,komu el é kasadu ku subrinha di Prisidenti José Eduardo dos Santos, keli djudal na kasu e ka papiadu mas, mas kela possivelmente faze dixi negóciu di prostitutas di Brasil.
Kaldu basa ku un chamada di tilifone anónimu pa un di kês prostitutas brasileiras y qui invadi redi social. Duranti konbersu supostu klienti fika ta sabi undi ês ta mora, ês é kantu y kantu ês ta kobra pa sirbisu.
“Cinquenta mil Kwanzas, cerka di 500 dólar amerikanu pa cerka di un hora y meio di prazer”.
Mas ês montante podi dobra faxi oh ti triplica, isplika interlocutora pa supostu klienti.
“Si bu kré sta ku mas di qui um alguém oh tem mas regalia”.
Publikason dês konversu na redi social, kria indignason y “labanta puera” dibaxu di ponti y governantis di País qui ta fla ma ês é defensor di moral, di valoris y di bons kustumes foi obrigadu a toma un atitudi.
Ku negócio diskubridu, Larissa y amigas ka fazi nihum pididu y ês da troku.
Ês ameasa publika na internet lista ku nomis di grandis general y homis di puder angulanu qui era sês klienti.
Skandulu kubridu rapidu mas, pamodi brasileiras fika odjadu mariadu pa txeu alguen, merkadu komesa ta interessa pa mudjeris di otus nacionalidade.
Kubanas, moçambicanas y klaru, Kabu-verdians.
Kumpra kasa ku dinheru di prustituison
Ku vistu di turismu ki ta bali pa três mês ki podi rinovadu ês ta bai principalmente di Son vicenti, Sal y Santiago na djobi sonhu di midjora bida na território angulanu.
Ku alguns mês la, tem alguém qui ta konsuigui djunta suficienti pa kumpra um apartamentu na Kabu Verdi y djuda família.
Informason ki ka foi konfirmadu, fla ma prostituison brasilero txiga di rendi na poku tempu 100 mil dólar pa mês, mas dja tem Kabu-verdianas qui konsigui recebi kel piquenu quantia di 5 mil dólar pa só un noti.
Um montante qui pa rendimentu per kapita Kabu-verdianu dja é bastanti simpátiku.
“Y tem txeu klientis qui konsigui midjora di vida”, fla fonti di Ocean Press
Talvez assi ta splika modi ki dja tem alguns jovens Kabu-verdinas ki dja teni apartamentos na Kabu Verdi só ku 3 ou 6 mês di trabadju.
Inprensa angulana teni medu di papia sobri kel tema li
Na conbersu ku um jornalista angulanu fikadu ta sabi ma tema é tabu na Angola y qui mesmu qui dja sabedu ixatamenti kuze qui sa passa y kenha qui é kes grandi homis di Angola involvidu nês negóciu di prustituison, maior parti di jornalista ta fazi auto-censura y ta ivita papia sobri ês tema.
Memu asi, jornalista isklareci.
“Cinku mil dólar nem é ka txeu go. Djan obi ta papiadu di quantia mas txeu y nconxi alguém qui dja friquenta festas qui transforma na orgia ku Kabu-vedianas.”
Protegidus pa pissoas txeu influenti, “malta rija” sima jornalista prifiri txomas, ês kabu verdianas ta mora na zona nobri di cidadi di Luanda, kel zona ki ka dura ki kriadu, Talatona ,undi ta tem txeu kondomínius fitxadu ku renda mas karu di cidadi, centru kumercial y di konferencia, Belasshopping, y undi nanci kel denominadu cidadi financeru.
Ocean Press


text:
Intritinimentu
ODJA Video by Cassandra ” Oiii Dypk nha nome è Cassandra nta vive na Roterdao e ncomeça ta fazi video pa mostra mininas mo kes ta cuida de ses cabelo.” **Pa mas videos e DIKAS visita > Tussen Kroes & Krullen Entre Crespu & Caracol partilha ku bus guentis…
Odja Videoclipe Completo MTV Estréia Novo Vídeo Di Jovem Cabo Verdiano Claudio Marques Na dia 8 di Feverero DYPK publikaba um artigo undi ki nu estréia teaser di novu clip di Claudio Marques ‘Kamikaze’, ki dexa munti alguém curioso. Devido publicason di kel artigo, pagina de Facebook oficial di Claudio Marques recebe mas di ki 6,000 Gostos/LIKES na 2 dia. Claudio bem lança vídeo interu na dia 23 di fevereru
Cabo Verde ten gosi si companhia de circo, nome è Circriolo ou Circo Nacional de Cabo Verde. Terça fera ki sta ben, dia 1 de Março, ta fazedu apresentason( odja video). Artistas ki sta ben trabadja nes circo ta sta na mostra ses talento durante inaugurason, mas tambe konvidadu pa atua na abertura de Circriolo, 60 jovens de munti zonas de Praia. Kel Circo Nacional de Cabo Verde li, kriadu
Tamara Nivillac è um konxedu cantora e compositora de Curaçao (Caraibas) ki ta residi na Holanda. È ta faze parte di um grupu ki txoma ”The Rootsriders”. Es grupu foi formadu na Holanda na 2006 em homenagem a Bob Marley. Djes lança 3 albuns e es ten participadu em concertos na Europa, Africa e America. Nes momentu Tamara Nivillac sta faze txeu sucesso a solo, pamodi è kanta na si
Cabo-verdiana Lolo Arzik de 24 anu, natural de ilha de Maio, skodjedu pa partisipa ku 2 projetos na primeru edison de NADA (Laboratórios de Arte e Experimentason a Ativismo), ki sta bai kontice na cidade de Porto, na Portugal, de 25 a 28 de Feverero. Lolo Arziki é studante, ativista e artista. È sai de Cabo Verde dja ten 11 anu. Atualmente è ta vivi entre Portugal ku Luxemburgo. È
Odja Video… Rui Sameda manda mensage; “Ami ta vive na englaterra hoje graças a deus sta dreto e felicidade na nha vida. Fazi nha namorada um surpresa k tem certeza k bo ou nhos també ta fika feliz de odja. Kel video li gostaba pá nhos publica na nhos pagina mostra mundo MA crioulos kae só maldade só violência ma també nu sabe fazi cuzas bonitos ser romântico. Odja Video…
ODJA FILME COMPLETO- Ate ver a luz (Après la nuit), 130 min, 2012, realizado pa Basil Da Cunha Keli è istòria de “Sombra”, um jovem ki gosta de vivi isoladu e ki ta luta pa sobrivivi na meio de bandidos. Dipos ki è sai de prison, Sombra volta pa si vida de dealer na bairro de Reboleira. È sta frontadu pamodi è pista dinheru e è ka sta konsigui paga
Misá dja lança kampanha “Korason ki ta dá” na Praia Artista plástika, Misá lança es segunda-fera, kampanha “Kurason Ki Tá Dá”, ku palestra, exibisom de filmes e expozisom e muzika, na espaço Art Kafé, na Palácio de kultura Ildo Lobo. Segundo Misá, keli e um kampanha de angariasom de fundos, a favor de Aldeia de Arte Contemporânea de Porto Moskito na Santa Cruz e de Aldeia Antropológica e de património
Tessy Ramos de origem caboverdiana foi eleita segundu dama de honor na konkursu de Miss Lady Universe, ki realizadu es sexta-fera ki passa, na Sofia, capital de Bulgária. Tessy de 19 anu, ki ta reside na Luxemburgo representa Portugal nes konkursu. Entre 20 finalistas, Tessy Ramos foi eleita terceru candidata mas elegante de kel evento, vencedora foi Marina Voikova, de Bulgária. Na um entrevista pa website CONTACTO, Tessy fla
Cambra de Ribeira Grande e Egroove Team ka txoma Konxedu artista de Ribeira Grande, pa da show na Festival ”Nhu Santu Nome” ki fazedu na passadu dia 30 e 31 de Janeru na Cidade Velha. Representante de Egroove Team fla ma es artista foi konvidadu sim, mas, pa um otru evento ki es sta na organiza. Ma konvite ki es faze Dino ti inda sta de pè. Na um entrevista dadu